Yakuwa Asobola Okuleka Omukristaayo n’Aba nga Talina Mmere Emumala? | Ogw’Okusoma\nBISOME MU Afrikaans Albanian Amharic Armenian Aymara Azerbaijani Azerbaijani (Cyrillic) Bengali Bicol Bulgarian Catalan Cebuano Chichewa Chinese (Simplified) Chinese (Traditional) Chitonga Chitonga (Malawi) Chitumbuka Cibemba Cinyanja Croatian Czech Danish Dutch Efik English Estonian Ewe Fijian Finnish French Ga Georgian German Greek Greenlandic Guarani Gujarati Gun Haitian Creole Hebrew Hiligaynon Hindi Hungarian Icelandic Igbo Iloko Indonesian Italian Japanese Kannada Kazakh Kikaonde Kikuyu Kiluba Kinyarwanda Kirghiz Kirundi Kongo Korean Kwangal Kwanyama Latvian Lingala Lithuanian Luganda Lunda Luo Luswayiri Luswayiri (Congo) Luvale Luwalabu Macedonian Malagasy Malay Malayalam Maltese Marathi Mauritian Creole Maya Mazatec (Huautla) Mixe Mongolian Moore Ndebele Ndonga Nepali Ngabere Norwegian Nzema Oromo Ossetian Otetela Pangasinan Papiamento (Aruba) Papiamento (Curaçao) Persian Polish Portuguese Punjabi Quechua (Bolivia) Romanian Russian Sango Sepedi Serbian Serbian (Roman) Sesotho (Lesotho) Setswana Seychelles Creole Shona Silozi Sinhala Slovak Slovenian Spanish Sranantongo Swati Swedish Tagalog Tajiki Tamil Tatar Telugu Thai Tigrinya Tshiluba Tsonga Turkish Turkmen Turkmen (Cyrillic) Tuvaluan Twi Tzotzil Ukrainian Urdu Uzbek Venda Vietnamese Waray-Waray Wayuunaiki Wolaita Xhosa Yoruba Zande Zulu\nEbigambo bya Dawudi ebiri mu Zabbuli 37:25 n’ebigambo bya Yesu ebiri mu Matayo 6:33 bitegeeza nti Yakuwa tasobola kuleka Mukristaayo n’aba nga talina mmere emumala?\nDawudi yagamba nti yali ‘talabangako mutuukirivu ng’alekeddwa, newakubadde ezzadde lye nga basaba emmere.’ Dawudi yayogera ebigambo ebyo ng’asinziira ku ebyo bye yali ayiseemu. Yali akimanyi bulungi nti Katonda afaayo nnyo ku baweereza be. (Zab. 37:25) Kyokka, ebigambo bye ebyo tebitegeeza nti tewali muweereza wa Yakuwa eyali abuliddwa ku mmere oba nti ekyo tekisobola kubaawo.\nEbiseera ebimu ne Dawudi kennyini yayolekagana n’embeera enzibu. Lumu bwe yali adduka Sawulo, emmere gye yalina yakendeera bw’atyo n’asaba emmere, ye n’abo abaali naye gye bandiridde. (1 Sam. 21:1-6) N’olwekyo ku mulundi ogwo, Dawudi ‘yasaba emmere.’ Naye ne bwe yali mu mbeera enzibu, yali akimanyi nti Yakuwa tasobola kumwabulira. Era tewali wonna Bayibuli w’eragira nti Dawudi yatuuka okusabiriza emmere.\nMu Matayo 6:33, Yesu yalaga nti Katonda akola ku byetaago by’abaweereza be abeesigwa abakulembeza Obwakabaka mu bulamu bwabwe. Yagamba nti: “Musooke munoonyenga obwakabaka n’obutuukirivu bwe, era ebintu ebirala byonna [omuli eby’okulya, eby’okunywa, n’eby’okwambala] biribongerwako.” Naye era Yesu yalaga nti okuyigganyizibwa kwandiviiriddeko “baganda” be okulumwa enjala. (Mat. 25:35, 37, 40) Ekyo kyennyini kye kyatuuka ku mutume Pawulo. Ebiseera ebimu yabulwanga eby’okulya n’eby’okunywa.—2 Kol. 11:27.\nBayibuli eraga nti abaweereza ba Katonda bandiyigganyiziddwa mu ngeri ezitali zimu. Yakuwa asobola okutuleka okubulwa ebintu ebimu ng’ayagala okulaga nti ebyo Sitaani bye yayogera byali bya bulimba. (Yob. 2:3-5) Ng’ekyokulabirako, abamu ku Bakristaayo bannaffe abaasibibwa mu nkambi z’Abanazi, baayigganyizibwa nnyo. Oluusi baagaananga n’okubawa emmere emala nga baagala balekere awo okuba abeesigwa eri Yakuwa. Abajulirwa ba Yakuwa bangi baasigala nga beesigwa eri Yakuwa era teyabaabulira. Nga Yakuwa bw’asobola okuleka Omukristaayo yenna okufuna ebizibu ebitali bimu, n’ab’oluganda abo yabaleka okuyita mu kugezesebwa okwo. Naye tewali kubuusabuusa nti Yakuwa ayamba abo bonna ababonaabona olw’erinnya lye. (1 Kol. 10:13) Bulijjo tusaanidde okujjukira ebigambo ebiri mu Abafiripi 1:29, awagamba nti: “Mwaweebwa enkizo, si ey’okukkiriza Kristo yokka naye era n’ey’okubonaabona ku lulwe.”\nYakuwa asuubiza okuyamba abaweereza be. Isaaya 54:17 wagamba nti: “Tewaabenga kyakulwanyisa kye baliweesa okulwana naawe ekiriraba omukisa.” Ekisuubizo ekyo n’ebirala ebiri ng’ebyo biraga nti Yakuwa tasobola kukkiriza baweereza be ng’ekibiina kusaanyizibwawo. Wadde kiri kityo, buli omu ku Bakristaayo ayinza okwolekagana n’okugezesebwa okw’amaanyi ennyo, oboolyawo n’atuuka n’okuttibwa.\nEbibuuzo Ebiva mu Basomi—Ssebutemba 2014


AMAKULU GA MUJAGUZO MU BUGANDA – ababaka\nHome Topic AMAKULU GA MUJAGUZO MU BUGANDA\nAMAKULU GA MUJAGUZO MU BUGANDA\nHome › Forums › Ababaka Discussions for Unity and Peace › Olulimi Oluganda / Luganda Language › AMAKULU GA MUJAGUZO MU BUGANDA\nApril 21, 2015 at 8:12 pm #17548\nKampala | Mar 17, 2014\nABAKULU abakwatibwako ensonga mu Buganda bali mu kusattira oluvannyuma lwa Mujaguzo okwetuga, ekintu ekiranga obuzibu mu Buganda.\nMu kiseera kino batuula bufoofofo okulaba nga bakola emikolo gyonna egyetaagisa okuddamu okuleega eng’oma.\nMujaguzo zibeera ng’oma z’Obwakabaka era nga zikubirwa Kabaka yekka abeera ali ku Nnamulondo mu kiseera ekyo. Kyokka wadde eng’oma zino zibeera nnyingi, mulimu eng’oma enkulu okuli eya Kawulugumo. Eno ye ng’oma ensajja ng’ekuumibwa Kawuula ow’Olugave.\nEng’oma eyookubiri enkulu y’eya Namanyonyi, ekuumibwa Kimoomera ow’Obutiko. Eno y’eng’oma enkazi. Bw’ogatta eng’oma ya Kawulugumo ne Namanyonyi obeera omaze okufuna Mujaguzo ne bw’obeera tonnaba kugattako ng’oma ndala yonna.\nKimoomera Daniel Wagaba Daniel Sebiyembe, akuuma eng’oma ya Namanyonyi agamba nti bw’ogatta eng’oma ezo ebbiri, kye bayita Kabaka atayogera mu Buganda.\nMujaguzo y’awa Kabaka aliko obuyinza n’asobola okufuga obulungi Obuganda. Eng’oma zino buli emu erina embuga yaayo e Kabowa.\nKimoomera agamba nti tewali muntu asobola kutuula ku Nnamulondo nga tomaze kujja n’okola emikolo ku ng’oma zino. Era eno y’ensonga eyitisa Kabaka omwana w’eng’oma.\nEra amala kuva wa Mujaguzo e Kabowa alwo n’alyoka agenda e Naggalabi ne bamutikkira.\nEbyafaayo bya Mujaguzo bimaze emyaka 640\nMuzeeyi Matia Migadde Mugandawaasula, akuuma olubiri lwa Mujaguzo e Ttamu mu Ssingo agamba nti Kabaka Kimera bw’amala okulya Nnamulondo ya Buganda, Abaganda baagenda e Bunyoro okumukimayo kuba mu kiseera ekyo gye yali.\nKyokka bali mu lugendo lwabwe olubakomyawo bwe baatuuka e Budimbo , ekiri ku luguudo lwe Hoima, okuliraana e Busunju, wano we baasanga omusajja Budimbo ng’akuba engalabi eriko ekifaananyi kya ttimba. Yagikubanga bw’azinirako.\nKabaka, eyali akyali omuto mu kiseera ekyo, eng’oma eno yamusanyusa nnyo era n’agyegomba. Kidimbo yagamba basajja ba Kabaka nti bwe babeera bagyagala bamuweemu amaliba g’engalabi agibawe, era nabo kye baakola ne bagimuwa. Mu kiseera ekyo ekitundu kino kyali kikyali kitundu kya Bunyoro.\nEra wano Kabaka we yagambira omu ku basajja be Sekajolo okugikubanga.\nKyokka bwe baatuuka e Buganda Kabaka n’agamba Ssekajjolo nti engalabi tojja kugikuba wekka. Baamulagirira e Makukuulu e Bukuya awali emirukwa (gye bakolamu eng’oma) emirungi.\nKyokka babeera bakomawo n’emirukwa gino, ne bawummulirako e Ttamu, era nga wano we baakola obutandaalo ne gitalinnya ku ttaka.\nOluvannyuma ennyo ekikondo ne kiroka omuti gw’omuvule era nga ne mu kiseera kino omuvule guno weeguli era nga gugambibwa okusussa emyaka 640.\nMUJAGUZO OKWETUGA KYE KI?\nKimoomera agamba nti Mujaguzo okwetuga kibeera kitegeeza nti eyabise. Agamba nti okuva edda mu Buganda, Mujaguzo yasobolanga okwetuga, naddala bwe yalinga eranga nti wanaabeerawo obuzibu. Era engeri endala gye yalangangamu nti wandigwawo obuzibu kwe kwekuba n’evuga yokka.\nMujaguzo okwetuga kyavanga ku bintu ebiwerako, kyokka ng’ekikulu byonna byetooloolera ku kya kubeera nga babadde bagisobezza, nga bamenye obulombolombo obugifuga.\nEnsonda zaategeezezza nti mu kiseera kino eng’oma ya Kawulugumo ye yayabika, era ng’abataka abakwatibwako ensonga bali mu kusala ntotto, okukola emikolo egyetaagisa okuddamu okuleega eng’oma eno.\nMu kiseera kino Kabaka takyasobola kukuba ku Mujaguzo, okutuusa nga bamaze okukola emikolo ne bagireega, era kigambibwa nti y’ensonga lwaki eng’oma Buganda Bumu, gy’asinga okukuba ensangi zino.\nKabaka bw’asisinkana Mujaguzo, abeera alina okukuba ku ng’oma Kawulugumo. Omutaka Kasujju Lubinga bwe yamala okusumikira Kabaka eddiba ly’engo mu 1993, baamutwala ku Mujaguzo n’akuba ku kawulugumo omulundi gumu.\nObulombolombo bwa Mujaguzo\n1. Mujaguzo temala gafulumizibwa, era ng’okufuluma ebeera egenda kuvugira Kabaka yennyini, era nga kino okusinga kikolebwa ku mikolo gya nsonga ng’amazaalibwa oba amatikkira ge n’okuggulawo olukiiko lwa Buganda.\n2 Eng’oma ya Mujaguzo ya bwerende, era ng’onaagikuba tokkirizibwa kusula na mukazi. Kino bwe wakikolanga ng’osobola okugisobya ate naawe n’ofuna obuzibu.\n3 Mu kifo kyonna awabeera Mujaguzo mu mbuga yaayo temuyingiramu mukazi yenna.\n4 Mujaguzo tesula mu Lubiri muli Kabaka, kuba mu Lubiri temubeera bakabaka babiri. (Mujaguzo jjukira kabaka atali wa mubiri.)\nKimoomera agamba nti olwokuba mu kiseera kino ettaka lino litundiddwa nnyo, kireetedde okubeera nga waliwo emikolo egitali myangu kukolera mu bantu.\nEbifo ebimu ebyandibadde bikolerwamu emikolo byatundibwa dda. Ennyumba ya Kimoomera nayo yanunula nnunule okuva ku bantu abaali baagala okugyezza.\n5 Mujaguzo teteekeddwa kubuuka mugga Mayanja, kyokka kigambibwa nti gye buvuddeko eng’oma eno yatwalibwa e Masaka ng’emaze okubuuka omugga gw’eterina kubuuka guno.\n6 Eng’oma za Mujaguzo zino nga zibadde zitambuzibwa, tezirina kutambuzibwako zimu, wabula zirina kutambuzibwa zonna wamu, nga zikulembeddwaamu eng’oma enkulu okuli eya Mujaguzo Kawulugumo eya Namanyonyi, n’eng’oma endala.\n7 Buli Mujaguzo lw’evaayo Ssaabasajja Kabaka awaayo ente era eddiba likwasibwa kireega. Amaliba ago ge gakozesebwa mu kuleega eng’oma za Mujaguzo.\nTEBASEMBA KUSENGULA LUBIRI\nOmusigire wa Kiwoomera, Muwanga Kawere, abakuuma eng’oma ya Mujaguzo-Namanyonyi e Kabowa , agamba nti enteekateeka ze bawulira ez’okujjulula olubiri luno, zigendereddwamu kufuna luwenda lwa kutunda ttaka lino liggweewo. Agamba nti waliwo abantu abazze batunda ettaka lino nga be bali mu nteekateeka eno.\nKimoomera Wagaba agamba nti waliwo ensonga lwaki Olubiri luno lwakubibwa Kabowa, era nga tewali muntu bye baafugika wansi nga batandika okukuba olubiri luno.\nAlina okutya nti abaliwo tebamanyi bulombolombo obugobererwa. Kawuula Magala Frank Magala teyafunyise kubaako kyayogera ku nsonga eno.\nGye buvuddeko Katikkiro yawandiise ebbaluwa eri omukulu w’ekika ky’Olugave omutaka Ndugwa Grace Semakula Musoke ku nsonga ya Mujaguzo okwetuga n’asaba bamutegeeze ebyetaagisa okuddamu okugireega abyanjulire Ssaabasajja.\nKatikkiro era ayagala eng’oma eziwerekera Mujaguzo ezitaliiwo okuli Entenga, Abalere, Abakondeere n’Abadinda zizzibwewo.


Bugingo ne Teddy buli omu ateereddewo munne obukwakkulizo: Buubuno\nMuzaata alumbye Sheikh Guggwa olw'okutuula...\nBaamusisinkanye wiiki ewedde mu ofiisi ya Bugingo ku Salt Media e Lungujja mu ngeri ya kyama ne boogera ku nsonga ezitali zimu naddala ez'okutabuka ne mukyala we Teddy Naluswa Bugingo.\nAbasumba baakulembeddwa akulira abalokole mu Uganda Dr. Joshua Lwere n'Omutume Alex Mitala n'abalala era nga kwabaddeko n'abaakiikiridde Teddy.\nBaamuwadde obukwakkulizo bw'alina okugoberera basobole okumuyambako okuvvuunuka amayengo g'ayitamu.\nKigambibwa nti Bugingo yabeetondedde n'abategeeza nti naye ebigambo by'azze ayogera oluusi abadde alabira awo nga bifulumye.\nOmusumba Lwere owa Grace Assembly Church, Kampala era akulembera National Fellowship of Born-Again Pentecostal Churches (NFBPC) in Uganda, yateegezezza Bukedde nti baasituse ne bagendayo ng'abakadde b'ekkanisa okulaba nga bakkakkanya Bugingo alekere awo okulumbagana mukyalawe mu lujjudde.\nKuno Bugingo ne Teddy balina okugattako okwawula ensonga z'amaka gaabwe n'ekkanisa.\nEnsisinkano gye baabaddemu gwe mutendera ogusooka ku nteeseganya ze basuubira okubeera naye okulaba ng'embeera edda mu nteeko.\nLwere yagambye nti ensisinkano eno tebaagiwadde budde bumala naye y'entandikwa okulaba ng'ebintu bitereera.\nMitala yasinzidde mu Amerika gy'ali n'ategeeza Bukedde nti kituufu Bapaasita baasituse ne bagenda ewa Bugingo wiiki ewedde kyokka bye baateesezzaako tebannaba kutuusa ku bireeta mu mawulire newankubadde nga gaabayamba nnyo okumanya ebifa ewa Bugingo, bingi baali tebabimanyi.\n"Kituufu twagenzeeyo ne twogera era tukyayogera naye kati ssiri mu ggwanga ndi mu Amerika ku mbaga ya mutabani wange, bye twateesezzaako ekiseera tekinnaba kutuuka kubifulumya mu mawulire", Mitala bwe yaggumizza.\nOw'emyaka 80 akwatiddwa n'omusiri gw'enjaga


Bukedde Online - Munnayuganda eyagenze okugezza akabina afiiriddeyo\nMunnayuganda eyagenze okugezza akabina afiiriddeyo\nMinisita Lokodo atonzeewo akakiiko akanaalondoola...\nEngeri mmange gye yafa ennemesezza okuzaala...\nMUNNAYUGANDA asasudde obukadde bw’ensimbi obusoba mu 28, agezze akabina afune essanyu afudde tannalifuna!\nJane Kizza enzaalwa ya Uganda kyokka ng’alina obutuuze e Bungereza yasazeewo okugezza akabina k’aludde nga yeegomba oluvannyuma lwa mutabaniwe okumaliriza okusoma nga ky’asigalidde kusanyusa bulamu bwe ng’akola ebyo ebimunyumira.\nKu myaka 48 gy’abadde nagyo yasazeewo okugenda mu ddwaaliro agezze akabina afune akaakazibwako erya ‘Brazilian lift’, kyokka eby’embi omubiri gwe ne gulumbibwa obuwuka, ekyamusse.\nEkika ky’akabina kano abakazi abalabi ba firimu naddala ez’Abamerika bakettannira nnyo kubanga abayimbi abatutumufu nga Jennifer Lopez ne Kim Kardashian bwe baakola era nga boogerwako ng’abasinga okubeera n’akabina akalungi.\nEngeri gye bagezza akabina:\nOlupapula lwa ‘Daily Mail’ olufulumira mu Bungereza lwategeezezza nti mu nkola y’okugezza akabina, baddira amasavu omuntu g’alina mu lubuto ne bagasikamu nga bakozesa empiso oluvannyuma ne bagasindika mu kabina naddala mu bifo omuntu by’ayagala okugezza. Akabina kano tekakolebwa muntu ateesobola kubanga kamalawo ddoola 8,000 nga bwe bukadde obusoba mu 28, obugula poloti ku nkingizzi z’ekibuga Kampala.\nSir Bruce Keogh dayirekita w’ekitongole ekivunaanyizibwa ku byobulamu mu Bungereza nga gavumenti gwe yawa obuvunaanyizibwa okulondoola enkola y’okukyusa endabika y’omuntu yagambye nti, kyetaagisa okussaawo amateeka amakakali ku nkola eno. N’agamba nti kino ekyaguddewo kiyambe abantu okumanya nti okukyusa endabika y’omuntu kyabulabe eri oyo akikoze. Ono y’asoose okufiira mu Bungereza nga mugezezza akabina.\nKizza baamulongooserezza mu ddwaaliro lya BMI Clementine mu North London era ekiro ekyo yakimaze mu ddwaaliro, enkeera ne bamusiibula kyokka bwe yatuuse eka n’atandika okuwulira obulumi newankubadde nga baabadde bamuwadde eddagala.\nMikwano gye be yabadde tasoose kutegeeza nga bagenda okumulongoosa yabakubidde amasimu n’okubaweereza obubaka ng’abagamba nti ali mu bulumi obutagambika era enkeera ne bamuddusa mu ddwaaliro eririraanyewo erya Northwick Park. Mukwano gwe ataaayagadde kwatuukiriza mannya ategeezezza aba ‘Daily Mail’ nti, abasawo bwe baamukebedde baazudde nga puleesa ye eri wansi nga n’akabina katandise okulebera n’okuggwaamu obusimu obuwulira. Baasoose kumuwa makerenda g’obuwuka kyokka olw’embeera embi gye yabaddemu n’obulumi, yazirise.\nAbasawo baakizudde nti omusaayi gwabadde tegukyatambula bulungi mu mubiri, kwe kumutwala okumulongoosa bamuggyemu obutoffaali obwabadde bugaana omusaayi okutambula obulungi. Kyokka embeera ye yeeyongedde okwonooneka era baagenze okumukebera nga n’akawago tekakyasobola kukola. Baamutadde ku kyuma ekirongoosa omusaayi kyokka n’agaana okudda engulu. Omusawo eyamulongoosezza, Vadodaria yagambye nti ekyaguddewo kyannaku.\nEkivaako abantu okufa nga bagezeza obubina\nPolof. Dr. Fuat Yuksel yagambye nti abantu abasinga abafa nga bagezza obubina kiva ku masavu okuzibikira emisuwa ne kiremesa omusaayi okutambula obulungi okutuuka ku mutima. Okuva mu October w’omwaka oguwedde, omuwendo gw’abantu abaagala okugezza obubina gulinnya buli olukya.\nMaama Uganda nga tannageza kabina ate ku ddyo ng’akagezzezza.\nAkange nakagezza era nsagala\nOmuyimbi amanyiddwa nga Maama Uganda eyayimba Nninze olw’omukwano, agamba nti bwe yalabanga abawala abalina ffiga zaabwe ng’abeegomba naye kye yava asalawo okuginoonya e Canada.\nAgamba: Nagenda e Canada mu 2009 ng’eno gye baali bantegeezezza nti y’eri abasawo abakugu abasobola okunnyamba okufuna akabina n’amakudde.\nNatuukirira abakugu mu by’ensusu mu Canada ne mbannyonnyola obuzibu bwange ne bankakasa nga bwe bajja okunkolako nfune kye nneetaaga.\nAbakugu baasooka kunneekebejja omwali okukebera omusaayi era n’ekyaddirira kumpa mpeke n’ebizigo bye natandika okukozesa.\nNga wayise emyezi ebiri nga nkozesezza bye bampadde, natandika okufuna akabina n’amakudde.bye saalina.\nTewali ddagala ddala lye bampa okuggyako ebiragiro ku bye nalina okukozesa omwali ebika by’emmere gye nalina okulya ssaako ebibala n’okunywa amazzi.\nEnkola eno ngitambuliddeko kati emyaka musanvu era kye nali njagala nakifuna.\nWe nagendera e Canada nali nzitowa kkiro 52 kati ndi mu 83 era okwekuuma nkola dduyiro.\nDr. Kyeyune owa Naluggya Clinic e Zana agamba nti wadde abakyala bangi beeyunidde okwagala okugezza obubina n’amakudde, enkola eno erina ebizibu byayo.\n“Ebizigo ebimu ebikozesebwa bireeta kkansa w’olususu. N’empeke nazo waliyo ezimu ezivaako endwadde z’omutima, omugejjo ogusukkiridde oba omuntu okukenena ennyo. Obulwadde obulala mulimu ensigo n’ekibumba okulekera awo okukola obulungi.


Bukedde Online - Okutuuka amangu ku ntikko kiraga buwoomi\nOluyimba lw'eggwanga baluyimba batya?\nObubonero kw'olabira omukazi eyeefudde ama...\nBy Annet Nakate\nAbaagalana nga beeraga amapenzi mu kinaabiro\nBya Andrew Kirabira\nABASAJJA abamala amangu kiva ku kuba nti obwongo bwabwe bwonna baba babutadde ku kaboozi. Era kino si kibi. Kubanga kiba kiraga nti bawoomerwa nnyo oba babadde eesunga akaboozi. Ky'ova olaba nga kitera kuba ku safaali esooka. Oba ku baagalana nga baakeeraba, ng'omukwano gukyali mungi.\nAte n'ekirala basajja kye bava bamala amangu,ebiseera ebisinga baba baayagadde dda okwegatta; ng'obwagazi baabufunye dda. Naye ng'abakyala baabwe bakyabalwisa mu ngeri y'okwegaanya nga nabo bakyalinda bakwate omuliro gw'obwagazi.\nOba oluusi nga tebannayingira kitanda. Kale omusajja agenda okugwa mu kisaawe nga bambi yayidde dda. Era ekivaamu kwe kubeera ng'enkoko.\nWabula ssinga omukazi y'aba atandise omusajja (okumunoonya nga bali mu buliri), ojja kusanga nti ate omusajja tajja kumala mangu. Kubanga naye obwongo bwe bujja kugenda nga bujjula mpola obwagazi bw'akaboozi.\nWabula kino tekisaana kutiisa basajja abamala amangu kubanga si kibi okuba nti akaboozi mukanyumya nga mukataddeko ebirowoozo byonna. Kiraga nti kye mulya muba mukyagala era ng'omwoyo gubali wamu ng'alya ne muganzi we ekyeggulo.\nKubanga ate n'omusajja abeera mu kaboozi ng'ebirowoozo biri gindi naye 'abowa' abakazi. Era tamala na mangu. Munne n'atanyumirwa namu yadde kubanga alowooza bizinensi! Kabuleng'ane...!\nkaboozi, entikko, ssenga, bukedde, basajja\nBawannyondo bawambye ebintu bya Tuskeys e Mukono\nEngatto z'akakondo zipaapaaza akabina\n'Tuli baavu kuba abaana baffe tubasomesa bubi'\n'Tweyambise akaseera k'amazaalibwa ga Ssaabasajja okunyweza obumu'


KITALO! Abatemu bapangisizza omuvuzi wa sipeesulo ne bamuttira mu kkubo, omulambo guzingiddwa mu bbulangiti, omu ku batemu akwattiddwa - Galaxy FM 100.2\nEntiisa ebuutikidde abatuuze ku kyalo Nyenje mu ggombolola y’e Ggoma mu Monicipaali y’e Mukono, mutuuze munaabwe Christopher Batte myaka 58 bw’attiddwa mu ngeri ewuninkiriza abatuuze.\nBatte abadde avuga sipeesulo era bamusse okusobola okubba emmotoka ye ekika kya Toyota Premio, namba UAY 765H ng’ebadde njeru.\nKigambibwa Batte kati Omugenzi, apangisiddwa abasajja 3 okubatwala mu kyalo Bajjo mu ggoombolola y’e Ggoma kyokka webatuuse mu kkubo, bamwefuulidde ne bamutuga okutuusa okufa saaako n’okumutuunga ekintu ekisongovu ku mutwe emirundi 5 ne ku mukono gwa ddyo emirundi 3.\nWabula wakati mu kudduka, emmotoka ebalemeredde ne bagwa mu luwonko ate ne bekubira enduulu okusaba obuyambi, abatuuze okuggya, amaaso gatuukidde ku musaayi era bagenze okubikula buutu y’emmotoka, nga Batte attiddwa.\nOmu ku batemu abakubiddwa abatuuze okwagala okumutta wabula Poliisi emutaasiza, ate omukyala ssaako n’omusajja omulala, baliira ku nsiko mu kiseera kino.\nOmu ku batuuze abeerabiddeko n’agaabwe John Mutunzi alambuludde embeera yonna.\nEddoboozi lya Mukunzi\nMutabani w’omugenzi Peter Kazibwe, wakati mu kulukusa amaziga, awanjagidde Poliisi okunoonyereza abatemu bonna abenyigidde mu kutta Kitaawe.\nEddoboozi lya Kazibwe\nPoliisi mu kwekebejja ekifo, ezudde omuguwa ssaako n’akambe era omulambo gutwaliddwa mu ddwaaliro ekkulu e Mulago okwekebejjebwa.\nAmyuka omwogezi wa Poliisi mu Kampala n’emirirwano Luke Owesigyire agambye nti omu ku batemu akwattiddwa era atwaliddwa mu ddwaaliro ekkulu e Mukono ng’ali mu mbeera mbi olwabatuuze okwagala okumutta.\nPoliisi egamba nti agenda kubayambako mu kuzuula banne abenyigidde mu ttemu.\nEkifaananyi kya Bukedde


Bukedde Online - Omukwano gwansensera kati twambala bifaanagana\nOmukwano gwansensera kati twambala bifaanagana\nHaji nkwata sigwa\nScooter emboozi y’e Dubai emukoledde\nOmuyimbi Ssaava ng'ali n'eky'ebbeeyi kye\nOLUYIMBA lwa Nince Henry ‘Abakyala babakwata mpola nnyo’ kirabika muyimbi munne Saava Karim Nsubuga yalutegeera nnyo era lumukolera.\nBwe yabadde ku Serena Hotel ku mpaka za Hipipo Awards, ng’oggyeeko okucamula abawagizi be bwe yawangudde engule y’oluyimba lwa Kadongo olusinze mu 2015 (Akalulu), yabasanyu- sizza n’engeri obwedda gy’akwatamu mukyala we ssaako okumubibiita nga bbebi.\nYasoose kumuwaanira ku siteegi nti, “bulijjo waliwo abambuuza, ndowooza Joslyn wange mumulaba (Joslyn Katumba Nsubuga).\nLaavu ye yansensera nga n’okwambala kati twambala kye kimu. Ka mmusabe anneegatteko tubeebaze olw’obuwagizi bwe mutuwadde.” N’obwegendereza obw’ekitalo yamukutteko mpolampola ku mukono ne bafukamira so ng’era bwe gwatuuse okusituka n’akola kye kimu.\nBwe baatuuse okukka amadaala okuva ku siteegi, yabuzeeko katono okumusitula obusituzi nga si kulwa ng’aseerera n’agwa. Abaffe\nNnamwandu w'abaana ababiri ali...\nNnamwandu w'abaana ababiri ali mu kattu e Lwengo


Museveni ayise akakiiko ku COVID-19 okusalawo kubya Kampala - StaDailyNews\nHome Amawulire Agaakuno Museveni ayise akakiiko ku COVID-19 okusalawo kubya Kampala\nWetwogerera, abantu 25 beebakafa Covid-19 nga ku bano 20 be Kampala.\nKikakasiddwa nti omukulembeze w’eggwanga Yoweri Kaguta Museveni wa kusisinkana olukiiko olw’enjawulo olwatekebwawo okulwanyisa ekirwadde ki COVID-19 okuteesa ku muwendo gw’abalwadde n’abafa ekirwadde kino ogweyongera okulinnya buli olukya.\nNampala wa Gavumenti mu Palamenti Ruth Nankabirwa ategeezezza babaka banne ku Lwokubiri ng’essira bwerigenda okuteekebwa ku banna Kampala abagaanye okugoberera ebiragiro bya minisitule y’ebyobulamu n’okusalawo oba eggwanga lidda mu muggalo oba nedda. Ensisinkano eno esubirwa okubeerawo enkya ku lw’Okusatu mu maka g’obwa Pulezidenti e Ntebbe.\nMungeri yeemu, olwaleero Minisitule ye by’obulamu erangiridde nga abantu abalala babiri (2) bwebafudde ekirwadde ki Covid-19. Abafudde kuliko abakyala babiri (2) okuli ew’emyaaka 70 ne 65 wamu n’omwami omu ng’ono Minisitule egambye wa myaaka 65. Abafudde bonna banna Kampala.\nMubuufu bwebumu, Minisitule yeby’obulamu etegezeezza nga abantu 64 bwebasangiddwamu ekirwadde ki Covid-19. Bano bakaakasiddwa okuva mubyavudde mukukebera nga August 24, 2020.\nKubano kuliko banna Kampala 27, 11 bavuudde Arua, 7 be Guru, Wakiso erina 3 nga ate Manafwa, Adjumani ne Zombo balina babiri babiri. Amuru, Buikwe, Hoima, Tororo, Lamwo, ne Lira baafunye omuntu omu buli district.\nAbalala kuliko abasawo babiri (2) okuva e Kampala, omuntu omu eyakomyewo okuva e Saudi Arabia wamu n’omuvuzi wa lukululana omu nga yasangiddwa ku nsalo e Malaba.\nPrevious articleClubs Vs players: SC Villa ordered to pay player over 11 million


Bukedde Online - Amagye gakutte Imaam w'oku Kaleerwe ku by'okutta Kirumira\nAmagye gakutte Imaam w'oku Kaleerwe ku by'okutta Kirumira\nOmujaasi eyasse abantu ebibye bibi\nEby'omukozi wa bbanka eyafudde biranze\nAdded 14th October 2018\nAMAGYE gakutte ‘Seeka’ omulala ku by’okuttibwa kw’eyali omuduumizi wa poliisi y’e Buyende, Muhammad Kirumira ne gamuggalira ku kitebe ky’ekitongole ky’amagye ekikessi e Mbuya.\nJauhara mukyala wa Ssebbowa n’abaana be. Ku ddyo ye Ssebbowa\nIsmael Ssebbowa, Imaam w’omuzikiti gwa Masjid Noor ogusangibwa ku Kaleerwe mu Ssebina Zooni mu Makerere III mu munisipaali y’e Kawempe, yakwatiddwa mu kiro ekyakeesezza Olwokuna.\nAbaamukutte baamukubidde essimu nga bamuyita abawe empapula ezoogera ku balwadde b’ajjanjabira mu muzikiti.\nOlwatuuse ku muzikiti, baamutaddeko empingu ne bamuteeka mu mmotoka ekika kya Toyota Hiace omwabadde abajaasi abaabadde bamulinze ne bamuvuga ne bamuggyawo.\nEkikwekweto kino, ekyakoleddwa ku ssaawa 10:00 ez’ekiro kyabaddemu aba poliisi n’amagye.\nIsmael Nsanja amyuka ssentebe mu Ssebina Zooni yagambye nti, bwe baakutte Ssebbowa, baamukubidde essimu ne bamutegeeza nti Ssebbowa baabadde bamukutte era bamwetaaga okubaawo ng’omukulembeze.\nYagambye nti bwe yatuuse yasanze bamutaddeko empingu nga waliwo mmotoka eyeefaananyiriza takisi erimu abaserikale n’abalala nga bali ku kabangali ya poliisi.\nAbamu baabadde mu yunifoomu ate abalala nga bali mu ngoye za bulijjo.\nAgamba nti yeetegerezza nnyo n’alaba nga kuliko abaserikale ba poliisi y’oku Kaleerwe.\nAgattako nti mu bye baabadde babuuza Ssebbowa, mwabaddemu ebiwandiiko ebikwata ku balwadde b’ajjanjaba mu muzikiti.\nNsanja yagambye nti, bwe yabuuzizza gye baba basanga omusibe baabagambye nti, bamutwala ku poliisi y’e Bulenga we wali fayiro ye CRB 127/2018.\nFayiro eno kwe kuli omusango gw’okuttibwa kwa ASP Muhammad Kirumira n’omuwala Resty Mbabazi Naalinya gwe yali naye mu mmotoka.\nKirumira yattibwa nga September 8, 2018 e Bulenga abatemu bwe baakuba mmotoka ye amasasi agaamuttirawo n’omuwala gwe yali naye.\nFayiro y’obutemu buno yaggulwawo era buli akwatibwa nga bamugattako. Nsanja yagambye nti ekyasinze okubamalamu amaanyi, baagenze okutuuka e Bulenga nga bagoberera omuntu waabwe, tebaamusanzeeyo ne babategeeza nti yabadde atwaliddwa e Mbuya ku kitebe ky’amagye ekya CMI.\nKigambibwa nti Ssebbowa yava Ntaawo e Mukono mu 2016 n’awamba omuzikiti okuva ku eyali Imaam waagwo Erias Katongole gwe baali balumiriza nti afuna ssente mpitirivu okuva mu balwadde b’ajjanjaba mu muzikiti.\nKatongole omuzikiti bwe yagubalekera, Ssebbowa ne banne ne bagenda mu maaso n’okujjanjaba abalwadde.\nSsebbowa alina abakyala babiri b’alinamu abaana. Omu abeera mu Ssebina Zooni ate omulala mu Kibe Zooni era ku Kaleerwe nga bonna baasigadde tebamanyi kyakuzzaako.\nAbamu ku bantu baabadde basuubiriza nti, Katongole ye yapangidde munne eyamusuuza omuzikiti ne bamukwata kyokka Katongole bwe twamutuukiridde yagambye nti, enkaayana z’omuzikiti zaaliwo dda ne ziggwa n’abalekera omuzikiti n’akola bizinensi ze noolwekyo okukwatibwa kwa Ssebbowa talina ky’akumanyiiko.\nMustwafa Jauhara, omu ku bakazi ba Ssebbowa yagambye nti, bba yabadde ekisanja akiwadde ye wabula ku ssaawa nga 10:00 ez’ekiro, waliwo abaamukubidde essimu nga bamusaba okubatwalira ebiwandiiko by’abalwadde b’ajjanjaba. Olwatuuseeyo ne bakwata mukwate.\nYagasseeko nti bba wa maka abiri ate ye ne muggya we balina abaana abato abeetaaga okulabirira.\nYagambye nti tebalina ssente za kulabirira maka n’asaba Gavumenti bba emuyimbule asobole okubalabirira.\nOmwogezi wa poliisi mu Kampala n’emiriraano, Lucas Owoyesigyire bwe yatuukiriddwa ku nsonga za Ssebbowa yagambye nti tebamanyi ani yamukutte kubanga bbo tebamulina kyokka n’awa aba famire amagezi okutwala omusango ku poliisi batandike okumunoonya.\nOkuva Kirumira lwe yattibwa, abantu bazze bakwatibwa era waliwo ne Kateregga amagye gwe gasse e Namungoona nga gamulumiriza okubeera mu lukwe.\nAbadde yaakayimbulwa bamuttidde mu bubbi\nEbbeeyi y'ennyama yeewanise nnyo ku Eid abasuubuzi ne bakissa ku Bawalabu\nMaama w'omwana omubbi akwatiddwa n'aggalirwa\nImaam eyakwatiddwa ku kaleerwe asattiza Famire\nAmagye gakutte owa Flying Squad ku bya Kirumira\nBaazizza omuzikiti ne bagwa ku byama


Amasiro g’e Kasubi\nEnnyumba ya Muzibu Azaala Mpanga omugalamiziddwa Muteesa I, Mwanga, Daudi Chwa ne Sir Edward Muteesa II.Ennyumba Bujja Bukula eri ku wankaaki w’amasiro. Ennyumba Ndogoobukaba omuterekebwa eng’oma.\nBya Jane Nakyondwa\nEkimu ku bifo ebiraga ekitiibwa kya Buganda ge Masiro g’e Kasubi. Naye Buganda erina ntegeka ki okukuuma ekitiibwa kyago emyaka 20 egijja mu maaso?\nAmasiro kye kimu ku bifo by’ebyobuwangwa mu Buganda, kifo omugalamizibwa bassekabaka ate kifo kya bulambuzi.\nAmasiro gano gaatandikibwa Ssekabaka Mukaabya Walugembe Muteesa I mu 1878 bwe yakuba olubiri lwe e Kasubi Nabulagala n’azimba ennyumba enkulu mu masiro gano eyitibwa Muzibu Azaala Mpanga. Kigambibwa yagituuma erinnya eryo ng’agamba nti ye yali empanga mu Buganda era nga tewaali amukira.\nGeorge Ssenteza avunaanyizibwa ku kulambuza abagenyi mu kifo kino agamba amasiro gano makulu mu Buganda olw’ensonga nti bassekabaka bana okutandikira ku Mutesa 1, Mwanga eyazzibwa ng’afiiridde mu bizinga by’e Seychelles, Daudi Chwa ne Fredrick Edward Muteesa II mwe bagalamiziddwa.\nNg’oggyeeko ennyumba ya Muzibu azaala Mpanga, mulimu n’ennyumba endala enkulu mu buwangwa bwa Buganda, Ndogoobukaba omuterekwa engoma ezikubibwa nga Kabaka akyadde mu masiro. Endala y’ennyumba omuziikibwa bannaalinnya sso nga wankaaki w’amasiro gano ayitibwa Bujja Bukula.\nOkufaananako n’ebifo by’obuwangwa ebirala, amasiro geebunguluddwa bbugwe w’emmuli era galina emizizo n’obulombolombo.\nMu bulombolombo mulimu obutakkiriza bakazi balina mbuto oba abali mu nsonga okuyingira mu Muzibu azaala Mpanga, okuggyamu engatto ng’oyingira, abakazi abambadde empale empanvu oba enkunamyo tebakkirizibwamu okuggyako nga balina olugoye lwe beezingiriddeko okubikka enkunamyo.\nOmusajja n’omukazi tebakkirizibwa kwekwatirayo mu ngalo yadde okunywegeraganirayo kubanga buli muk-yala ayingirayo aba muka Kabaka.\nMu Muzibu azaala Mpanga mulimu n’engo ‘Mayanja’ eyali eya Kabaka Muteesa II eyakazibwa oluvannyuma lw’okuttibwa bwe yagezaako okutabuka nga mukama waayo akisizza omukono.\nEndabika y’amasiro kati Muzibu Azaala Mpanga eri mu mbeera nnungi naye ennyumba Ndogoobukaba omuterekerwa eng’oma yo etonnya yeetaaga kuddaabirizibwa.\nYadde mu kusooka Muzibu Azaala Mpanga yazimbibwa mmuli n’eserekebwa ssubi, olw’okuba obwaguuga, mu makkati gaayo mwateekebwamu empangi luwaga okuwanirira akasolya kaayo.\nEbbanga bwe lyagenda liyita, Ssekabaka Daudi Chwa yakizuula nti akasolya ka Muzibu Azaala Mpanga kaali kayinza okugwa olw’enkuyege okukalya. Yakozesa akasolya ak’ebyuma ne kateekebwako olwo ate ne baserekako essubi n’empagi ekawanirira wakati n’assaamu ya kyuma n’esambikibwako embugo.\nAmasiro emyaka 20 egijja Okusinziira ku bye nnalabye ku masiro, ekibuuzo ekyebuuzibwa kati kiri nti amasiro gano emyaka 20 mu maaso ganaaba gatya? Ekitiibwa n’obulombolombo bwago binaaba bikyakuumibwa butiribiri emyaka 20 egijja?\nKuno kwe kusoomoozebwa okwolekedde Obuganda. Ng’oggyeko okweraliikirira okusereka akasolya kaleme kutonnya, okukung’aanya essubi erigasereka ng’abantu ensiko zonna bagenda bazirima kifuuse kizibu sso ng’ekitiibwa kyago ekimu kiri mu nsereka yaago.\nKu kino Gavumenti y’e Mmengo egenze essaawo ebifo eby’enjawulo mu masaza ga Buganda gonna awagenda okulimibwa essubi, n’ebinsambwe, emmuli n’ebintu ebirala ebijja okuko-zesebwanga okuddaabiriza amasiro gano n’ebifo by’ebyobuwangwa ebirala.\nMu bbanga eritali ly’ewala gye buvuddeko, ebigambo byali bitandise okuyiting’ana nti ekitundu ku masiro ago kyali kiguziddwa kkampuni y’amafuta eya Shell ekolereko emirimu gyayo.\nBino byawakanyizibwa abalgalinako obuyinza naye kiranga nga bwe waliwo okugezesebwa okw’amaanyi okuyinza okujja olw’abantu okutunuulira eby’okufuna mu kifo ky’okussa ekitiibwa mu byobuwangwa.\nKu nsonga zino, Ssenteza agamba nti obuvunaanyizibwa okulaba nti ekitiibwa n’obulombolombo bw’amasiro gano tebusaanawo kiri eri buli muganda.\nOlw’okuba ekizibu ekisinga y’engeri y’okufunamu ensimbi okulabirira ekifo ekyo, Ssenteza agamba balina okulaba nga kituusibwa ku mutindo ogusikkiriza abalambuzi abangi.\nWadde abakulira amasiro gano balina omulimu okulaba nti bagafunamu ensimbi okugayimirizaawo nga baziggya mu bulambuzi, omulimu omukulu gwe gw’okukuuma obuwangwa, empisa n’obulombolombo ebikwatagana n’amasiro gano.\nPublished on: Sunday, 8th May, 2005


Bukedde Online - Bannamwandu ba Maiso owa Eagles bakyesomba\nBannamwandu ba Maiso owa Eagles bakyesomba\nAkulira ekitongole kya UNBS awummuziddwa...\nAkulira aba UNBS ayimiriziddwa\nOMUYIMBI Fred Maiso eyayimba “Ekimuli kya Rosa” afudde ng’alese abaana 8 nga bannamwandu bakategeerako bataano.\nMaiso yafudde ku ssaawa nga 9:00 ogw’emisana ku Mmande oluvannyuma lw’okumala ennaku bbiri ng’afunye amawulire nti munywanyi we Ephraim Kiyingi (Kadoma) gwe bali naye mu ddwaaliro lya Mirembe Clinic e Najjanankumbi yafudde.\nOmugenzi Maiso yatwalibwa mu ddwaaliro n’akuulibwamu amannyo asatu omulundi gumu era wano kigambibwa we waatandikira obulwadde ekyawaliriza ababadde bamujjanjaba okumutwala mu ddwaaliro lya Mirembe gy’afiiridde.\nMwannyina wa Maiso Sarah Kalukusu abadde ajjanjaba omulwadde yategeezezza Bukedde nti mwannyina obulwadde bwamweyongedde ku Lwamukaaga oluvannyuma lw’omu ku mikwano gye okumunyumiza nti Kadoma gwe baali baasooka okuwa bombi ebitanda ku Mirembe Clinic yabadde afudde ekyamukubye ewala.\nSsemakula ne mulekwa Derrick Maiso (ku kkono). Ekif: Joseph Mutebi\nEmbeera ye yatabuse bayimbi banne aba ‘Eagles’ ne bamutwalako ne mu ddwaaliro ly’e Namirembe gye bamuggye okumukomyawo ku Mirembe e Nnajjanankumbi we yafiiridde ssaawa 9:00 ogw’emisana eggulo.\nKalukusu agamba nti Maiso abadde akola gwa kumulaga baana wabula ng’abakazi babazaalamu tabamulaga.\nOmulambo gwasuze ku National Theatre. Mesach Ssemakula yategeezezza nti Maiso waakuziikibwa Petete mu disitulikiti y’e Pallisa leero essaawa 10.\nEby’okuziika byonna bigenda kukolebwako aba Uganda Funeral Services.\nBamulekwa Stella Maiso ne Derrick Maiso be babaddewo kitaabwe ng’afa.\nMaiso owa Eagle Production afudde


Bukedde Online - Besigye akolokose Museveni okuwa ababaka ba Palamenti obukuumi\nAbagambibwa okuwamba omuyizi ne bamutta bavunaaniddwa...\nBesigye yagambye mu bubaka ku mukutu gwe ogwa ‘’twitter’ nti " Uganda eyinza okuba ensi esoose okuwa ababaka ba palamenti 426 abamagye ababakuuma olw’okuba beetaba mu kukyusa Konsitusoni ne batongoza obukulembeze bw’obutava mu buyinza okutuusa okufa".\nCOL. Kiiza Besigye avuddeyo ku kya Pulezidenti Museveni okuwa ababaka ba Palamenti kabangali eziriko abajaasi ababakuuma n’agamba nti Uganda yandiba ensi esoose okukola kino olw’okuba (ababaka) beetaba mu kukyusa Konsityusoni ne bamulemeza (Museveni) mu buyinza.\nAte nnampala w’ababaka ba Palamenti ab’oludda oluvuganya, Ibrahim Ssemujju Nganda ategeezezza nti baakulembera (ab’oludda oluvuganya) bagenda kutuula bakubaganye ebirowoozo ku kya Pulezidenti Museveni okusuubiza okuwa ababaka kabangali ezitayitamu masasi n’abajaasi abakukuuma.\nBino biddiridde ebbaluwa Pulezidenti Museveni gye yawandikidde Minisita w’ebyensimbi Matia Kasaija ng’amugamba okunoonya ssente z’okugulira ababaka ba Palamenti kabangali okunassibwa abajaasi bamutasubwa babakuume baleme kutirimbulwa ‘batujju’.\nBino byonna biddiridde okutemulwa kw’eyali omubaka wa Munissipaali ya Arua, omugenzi Ibirahim Abriga eyakubibwa amasasi e Matugga ng’ali n’omukuumi we.\nAbiriga yali muwagizi wa NRM omututumufu nga buli ky’akozesa kya kyenvu (kala ya NRM) okuva ku ngoye z’ayambala okutuuka ku by’akozesa awaka n’emmotoka gy’avuga.\nKigambibwa nti ababaka baasisinkana Pulezidenti Museveni ne bamutegeeza ng’obulamu bwabwe abamu bwe buli matigga.\nKyokka Besigye yagambye mu bubaka ku mukutu gwe ogwa ‘’twitter’ nti ‘’Uganda eyinza okuba ensi esoose okuwa ababaka ba palamenti 426 abamagye ababakuuma olw’okuba beetaba mu kukyusa Konsitusoni ne batongoza obukulembeze bw’obutava mu buyinza okutuusa okufa.\nYe Nganda yategeezezza nti kikyamu okuwa ababaka bokka obukuumi n’agamba nti Bannayuganda bonna babwetaaga.\nYagambye nti bwe kiba ng’ebyokwerinda kw’eggwanga bye biri obubi ensonga ekolerweko wamu so ssi kukuuma babaka bokka n'ayongerako nti ekizibu bwe kiba nti abantu bakyaye bukulembeze ky’ekiseera budde ebbali.


Bukedde Online - Abawagizi ba KCC balina okukkiriza ssentebe omuggya\nAbawagizi ba KCC balina okukkiriza ssentebe omuggya\nTeri Kasiimo, tulinawo ssente za mupiira guddako - URA\nAbakulembeze b''ekibiina ky''abasituzi b''...\nAKULIRA ekibuga Kampala (Ssenkulu), Jennifer Musisi yalonze Mike Okua ku bwassentebe bwa KCC FC ng’adda mu bigere bya Dr. Bakka Musujja, eyalekulira. Ono (Bakka) ye yaddawo nga Godfrey Kisekka avuddeko.\nAbakungu nga bakulemberwa Paul Ssali, eyaliko ssita waayo mu gy’e 70 ne 80, bawakanya okulondebwa kwa Okua nga bagamba nti Loodi Meeya y’alina obuyinza obulonda okusinziira ku konsitityusoni yaabwe era nti ne Okua yennyini si mwagazi wa mupiira.\nAni alina obuyinza?\nLoodi Meeya Eria Lukwago bwe yafunye abamukaabirako naye yeegasse ku Ssali ne banne era yayise olukiiko leero (Mmande) ayogere ku nsonga ya ssentebe n’okukakasa nga ye yekka y’alina obuyinza obugoba n’okulonda ssentebe wa kiraabu.\nEnkola y’okumenya konsitityusoni mbi nnyo era esaana kuvumirirwa. Musisi yabadde alina okwebuuza ku Loodi Meeya n’abawagizi ku ssentebe omuggya. Wabula ffenna tumanyi obutakkaanya obuliwo wakati wa Musisi ne Loodi Meeya nga buli omu tamatira munne.\nSsali ne banne bakyamu\nWadde nga Musisi mukyamu, Ssali ne banne nabo bakyamu okwekaninkirira n’okukangaza nti tebaagala Okua kuba tebamumanyi mu luse lwa mupiira. Konsitityusoni enkadde Ssali ne banne gye beesibako, yabagibwa ekifo kya ‘Ssenkulu’ tekiriiwo ng’olwo Meeya y’amala byonna.\nBwe kiba nti kati Ssenkulu y’alina obuyinza mu nzirukanya y’ekitongole okusinga Loodi Meeya, siraba nsonga lwaki Ssali ne banne tebagenda na nkyukakyuka. Ssenkulu gwe basaba ssente era y’alina obuyinza obw’enkomeredde ku buli nnusu egenda ku ttiimu, bw’aba nga ye ayagala kuziyisa mu Okua gwe yeesiga, lwaki Ssali ne banne bakiwakanya?\nEnkola y’okugaana omuntu nti kuba tamanyiddwa mu luse lwa mupiira teriimu makulu kuba ono (Okua) aliwo kutuukiriza buvunaanyizibwa bumuweebwa Ssenkulu. Bamuleke akole bw’alemwa olwo balyoke bamuyeekere bw’aba tamanyi by’akola.\nSsali eyali omukwasi wa ggoolo, ye ne John Mutenda ebyekikugu baabisomera wa? Tekijja kubayamba okugaana Okua ne bassaawo ssentebe owaabwe nga Ssenkulu tamuwuliriramu. Ttiimu yeetaaga ssente ate ng’akabinja ka Ssali tekasobola kugiyimirizaawo. Ekisingako kave mu ntalo kanoonye bwe kakyusa ssemateeka atuukane n’enteekateeka empya ey’ekitongole.


Bukedde Online - Omusajja atemye mukazi we n'adduka\nOmusumba w'Abasodookisi anyumya engeri gye yasimattuse ssenyiga...\nOmujjuzo mu ddwaaliro e Mukono gweraliikiriza\nokulonda e Lwengo tekujjumbiddwa\nANATALIA Ozze yennyamidde olw'abant obutajjumbira kulonda\nOmusajja atemye mukazi we n'adduka\n'Abankwatirwa obuggya balinga akabwa akaboggolera enjovu'\nOmusajja gwe baayokedde mu nju ne muganzi ...\nAdded 5th October 2019\nETTEMU!, omusajja Denis Byaruhanga mu Kinaawa atemye mukyala we ejjambiya mu bulago n’amuleka ng’ataawa, ate omukazi mu Ndeeba n’afumita bba ekiso ekimuttiddewo.\nEnnyumba Byaruhanga mwe yatemulidde mukyala we mu bifaananyi be baana baabwe. Kiconco eyatemeddwa bba.\nByaruhanga nga tannakola kino, mukazi we, Peace Kiconco 26, yasoose kumuwambako ssimu ekika kya Tecno n'agitunda ekyatabudde mukazi we n'atandika olutalo ne bayomba olwo omusajja n'atambula n'ava awaka n'agenda.\nOmusajja olwakomyewo omukazi n'attukiza oluyombo nga bw'amulangira okutunda essimu ye kyokka ne bakkakkana ne beebaka.\nKu ssaawa nga 9:00 ez'ekiro ekyakeesezza Olwokuna, Phiona Kobusingye, muganda wa Kiconco yagenze okuwulira ng'emiranga gifubutuka mu buliri mukulu we gye yabadde yeebase ne bba.\nOlwataddeko ettaala okwetegereza nga Kiconco agudde mu kitaba ky'omusaayi.\nWabbali nga waliwo ejjambiya ebunye omusaayi n'oluggi nga luggule, wano yatandikiddewo okulaya enduulu eyasisimudde baliraanwa ne bajja okubadduukirira.\nBino byabadde Kinaawa Cell mu Kyengera twawuni kkanso era nnannyini nnyumba kwe bapangisa, Lydia Nassiwa y'eyayise poliisi n'etwala Kiconco e Mulago.\nNassiwa yategeezezza nti abantu bano babadde baakamala ku nnyumba ze ennaku ssatu naye ng'abadde talina ky'abamanyiiko okuggyako okumanya nti baava mu bitundu by'e Nateete. Nassiwa agamba nti abadduukirize we bajjidde, Byaruhanga yabadde amaze okudduka. Byaruhanga abadde asiika bbagiya awo mu Kinaawa ate Kiconco atembeeya kkeeki mu Kampala.\nOmwogezi wa poliisi mu Kampala n'emiriraano, Patrick Onyango yakakasiza ettemu lino n'ategeeza nti batandikiddewo omuyiggo ku Byaruhanga nga bw'anaakwatibwa waakuggulwako omusango gw'okugezaako okutta omuntu.\nAbafumbo bano balina abaana bana. Omukazi asse bba mu ndeeba Norah Dabegeire owa zzooni ya ‘Spire' mu Ndeeba okuliraana ennyanja ya Kabaka, yasozze bba, Bob Matovu akambe mu kifuba ekyamuviiriddeko okufa.\nEntabwe we yavudde ye Matovu okuva awaka nga taleseewo ssente za kugula mmere kyokka yagenze okudda eka nga bafumbye omuceere n'ennyama, teyabuuzizza bingi n'akwata essowaani yeegabire ku mmere.\nKino kyaggye Dabegeire mu mbeera n'abuuka we yabadde atudde ku lubalaza n'akwata akambe k'awaatisa emmere n'akafumita bba mu kifuba emirundu esatu okusinziira ku Assy Arinaitwe eyabaddewo.\nMatovu baamuyoddeyodde olwo Aloysious Mukasa n'aleeta mmotoka ne bamutwala mu ddwaaliro e Lubaga gye yafiiridde nga baakamutuusa. Matovu ne Dabegeire baabaddewo n'omwana omu nga mulenzi. Omukazi abatuuze baamukutte ne bamukwasa poliisi y'omu kitundu. Omwogezi wa poliisi mu Kampala n'emiriraano, Patrick Onyango yagambye nti Dabegeire bamugguddeko gwa butemu.\nShanks Vivid ebyafaayo bye tebimutaasizza\nBalabudde abaddamu okufunira emmere mu bitundu ebirala\nNkata agobye abazannyi 8 mu URA\nOkukola entebe za saluuni kulimu ssente\nEnnyama gy'olya omanyi gy'eva?\nOmusumba w'Abasodookisi any...\nMu bantu abatenda ssennyiga omukambwe mwe muli Omusumba w’Abasodookisi Silvestros Kisitu atwala kitundu ky’e Gulu...\nOmujjuzo mu ddwaaliro e Muk...\nAbalwadde n’abajjanjabi mu ddwaaliro e Mukono beeraliikirivu olw’omujjuzo oguyitiridde gwe bagamba nti gwandibaleetera...\nokulonda e Lwengo tekujjumb...\nOKULONDA mu bitundu bye Lwengo kubadde kw'abitege nga ebifo ebironderwamu abalondesa babadde bakonkomalidde mu...\nANATALIA Ozze yennyamidde o...\nANNET Nambooze amanyiddwa nga Annatalia Oze olumaze okusuula akalulu ke n'ategeeza abantu nga bwagenda okubakulembera...\nAbantu okulonda Bobi Wine m...\nKATIKKIRO wa Buganda, Charles Peter Mayiga agambye nti ennonda abantu ba Buganda gye baalonzeemu mu kalulu k’Obwapulezidenti...\nOmuliro mu kalulu ka Bammeeya\nEntalo mu NRM zisittuse buto nga zisi...


Ab'efunyiridde okubika Omuloodi mugende mu maaso, Nyanjura ayambalidde abamubika nti yafudde - Watchdog Uganda\n16th April 2021 at 12:08\nLoodi Meeya Erias Lukwago nga atambulako wabweru we ddwaliro, ku ddyo ye Doreen Nyanjura omumyukawe\nOMUMYUKA wa Loodi Meeya wa Kampala Doreen Nyanjura avuddeyo n’ayambalira abantu ab’efunyiridde okubika Omuloodi Wa Kampala Erias Lukwago nti yafudde, nagamba nti bagende mu maaso naye ekirungi akyali mulamu ddala.\n“Kituufu Lukwago mulwadde nga abantu abalala bonna, era ali mu kujjanjabwa mu ddwaliro lya Nairobi Hospital e Nairobi, era mu kiseera kino agenze akuba ku matu kyokka abantu abalina emitima emibi bagenda mu maaso n’okumubika, tewali kye tugenda kubakola wabula tubalese bagende mu maaso bakole ogwo” Nyanjura bwe yagambye ku mukutu gwe ogwa Face Book.\nYagambye nti talaba lwaki abantu baagala nnyo abantu abali mu kunyigirizibwa obulwadde okuboogerako obubi n’okubabika kye yagambye nti kibongera kubamalamu maanyi saako n’okubanafuya.\nEnkya ya leero waliwo ebifananyi by’omuloodi ebifulumye nga bilaga nti akubye ku matu era nga atambulako wabweru we ddwaliro mwajanjabirwa ekilaze nti oba oli awo yandiba nga agenze atererera ddala.\nLukwago yafuna obuzibu ku lunaku lwe yali mu Ekelezia e Lubaga mu kusabira omugenzi eyali Ssabasumba wa Kampala Cyprian Kizito Lwanga era naagwa ekigwo wansi, abaduukirize be bamuyolayoola okumutwala mu ddwaliro e Nakasero oluvanyuma yatwalibwa e Nairobi okwongera okufuna obujjanjabi.\nTags: doreen nyanjuraErias LukwagoLord MayorNairobi\nLord Mayor Lukwago: My health has gotten better, coming back home soon\nThugs break into late Archbishop Kizito Lwanga's home


Bukedde Online - Ogwa Senegal gusitudde ebikonge\nOgwa Senegal gusitudde ebikonge\nBagoole aziikibwa Iganga\nAdded 24th June 2018\nBungereza - Panama, 9:00\nJapan - Senegal, 12:00\nPoland - Colombia, 3:00\nOMUPIIRA gwa leero (Ssande) ogw’ekibinja H wakati wa Senegal ne Japan, guwalirizza n’abali mu bifo ebinene mu mawanga gombi okugubeerako. Ttiimu zombi zaawangula emipiira gyazo egyasooka mu kibinja nga Senegal yakuba Poland (2-1) ate Japan n’ekuba Colombia ku ggoolo ze zimu.\nAwangula ogwa leero, atangaaza emikisa egiva mu kibinja. Pulezidenti wa Senegal, Macky Sall yaleseewo emirimu gye n’ajja e Russia abeewo ng’omujulizi ng’eggwanga lye liteeka ekigere ekisooka mu luzannya lwa ttiimu 16. Mu 2002 nga Senegal ekuba Bufalansa (1-0), Sall yali omu ku baali mu kisaawe nga balaba omupiira ogwo.\nOMUMBEJJA ASITUKIDDEMU Takamado, omumbejja w’e Japan ng’ono akola ng’omuyima w’ekibiina ekitwala omupiira mu ggwanga eryo, naye talutumiddwa mwana. Yasooka kulabwako ku Lwokuna mu kibuga Kazan ng’eno Japan gye yakuba enkambi. Guno mulundi gwakubiri ng’alaba World Cup eno kuba yasooka kulaba mupiira Japan kwe yakubira Colombia e Ekaterinburg Ssande ewedde.\nOBUKODYO BWA TTIIMU Wadde nga ttiimu zombi zaasemba okusisinkana mu September wa 2003, Senegal n’ewangula (1- 0), ogwa leero gwe mupiira Senegal gw’egenda okusooka okusisinkana amawanga agava ku ssemazinga Asia mu World Cup.\nSadio Mane teyalabika nnyo mu mupiira gwa Poland, obukujjukujju bwe ng’ali ku mupiira busuubirwa okuwa Japan obuzibu. “Omupiira ogwasooka gwatuwa obuzibu naye twaguwangula wabula leero tugenda kuteekawo buli kakodyo akanaatusobozesa okuwangula,” Aliou Cisse omutendesi wa Senegal bwe yagambye. Okufaananako ne Senegal, Japan nayo eri mu kweyubula wabula ng’ekyalina olugendo kuba bangi ku bazannyi beerina mu World Cup eno bakuliridde.\nKeisuke Honda, Shinji Kagawa, Shinji Okazaki ne Maya Yoshida bonna balina obumanyirivu. Japan nnungi mu kukuuma n’okukwatirira omupiira era nga kino kiyinza okuwa Senegal obuzibu “Tetugenda kukkiriza Senegal kutujooga kuba naffe tulina abazannyi abalungi abasobola okuwangula omupiira guno,” Makoto Hasebe, kapiteeni wa Japan bwe yagambye.\nUganda ekyalina essuubi mu Rugby - Mutendesi\nRugby Cranes ekubiddwa Namibia mu za Golden Cup


Bukedde Online - Engeri amasomero gye gakola ssente mu bintu bye basaba abayizi\nObote lwe yakola omuyiggo mu Buganda okwokya...\nWaliwo ebintu bingi ebisabibwa abazadde naddala abayingiza abayizi abapya ku masomero nga tebigasa bayizi okuggyako okuyamba mu kuzimba masomero gaabwe n’okugaziya enfuna yaabwe.\nAbayizi nga bawaayo empapula n’enkumbi eri omusomesa.\nAMASOMERO mangi agasaba abazadde ebintu ebiba byetaagibwa abayizi ku ssomero. Ebintu ebisabibwa ebimu bibeera bya kukozesebwa bayizi ebirala nga bya basomesa oba okukola emirimu ku ssomero.\nWabula waliwo ebintu bingi ebisabibwa abazadde naddala abayingiza abayizi abapya ku masomero nga tebigasa bayizi okuggyako okuyamba mu kuzimba masomero gaabwe n’okugaziya enfuna yaabwe.\nJanet Nakanjakko ow’e Nansana: Waliwo amasomero agasaba abayizi naddala abapya obusawo bwa sseminti. Ekyewuunyisa wayita omwaka nga tolabye kizimbe kisituka ku ssomero lino. Kino kitegeeza bayinza okuba nga bamutunda ne beefuniramu ssente oba nga balina ebintu byabwe ebirala bye bazimba. Tusaba mutugambire ku masomero gano galeme kutunyigiriza.\nAbayizi nga beera.\nAminah Nansamba, Kasubi: Abasomesa naddala aba nassale basaba ssente ezisusse. Siraba nsonga lwaki bategeka emikolo egyo nga baakutusaba ssente. Kimanyiddwa nti omwana bw’ayita alina okugenda mu kibiina ekiddako. Noolwekyo n’aba nassale ne bwe batabateerawo kabaga baba balina okugenda mu kibiina ekiddako bwe baba bayise. Mu kuteekateeka bakusaba nga emitwalo 6 okutungira omwana gawuni n’enkofiira nga nnyingi bw’ogeraagerana n’olugoye lwe batungamu. Emikolo bwe giggwa bassaako okukuguza ekifaanayi ky’omwana ekinene kyokka nga tewabagamba.\nMargaret Namusisi, Kyebando: Amasomero gayitirizza okutunyigiriza ku ssente z’okulambula. Babasaba 50,000/- ne bakulagira okusibirira omwana ate ne mu mmotoka bagenda babapakidde kuba teri poliisi ebakwata. Abaana oluusi babatwala na mu bifo bya kumpi. Omwana bayinza okumusaasaanyizaako 5,000/- endala ziba zidda wa? Bakukaka okusasula ez’omuyizi wa nassale okutikkirwa\nBABRA Nakayenga, Nateete: Bamanyi okusaba enjeyo n’ekikookooma. Bino abayizi balina okubikozesa. Enjeyo bazikozesa naye abayizi bagamba nti mu kaabuyonjo oluusi tebaayo bikookooma. Oba nga babawa ebikookooma bitono ate nga baabasaba nnene. Bulaasi ezikuuta babawaayo nga emirundi esatu mu kusoma. Ezimu tebazikozesa kyokka ne babasaba endala mu ttaamu eddako.\nShamim Nalukwago, Bukesa: Nneewuunya amasomero okustusaba ssente z’enkulaakulana ate nga ga bwannannyini nti ku magoba ge bakola kwe baba balina okukulaakulanya bizinensi zaabwe. Balina n’enkola y’okusaba empapupa buli ttaamu. Ekyewuunyisa abayizi tolaba bwe bakozesa ku mpapula. Olwo ezo zonna ziraga wa? Mulimu abagamba nti bazizza mu maduuka ne bazitunda.\nSharon Nalukenge, Bulaga: Amasomero mulimu agasaba abayizi okugula ebitabo abasomesa bye beekubidde ng’omuyizi alina kuwandiika muli. Kino kitegeeza omwana bw’otomugulira aba tajja kusoma. Wano baba beekolera ssente olwo ebitabo eby’okuwandiikamu nga twagula bya bwereere. Batusaba ne ssente z’ebisabika. Nandirowoozezza nti ebyo essomero birina okubiwa abayizi wabula buli kimu kiri wakati wa 1,000/- ne 2,000/-. Bamanyi okulagira abayizi okusasula ssente z’obujjanjabi buli omu 20,000/- buli lusoma.\nBabra Ndagire, Kyengera: Amasomero gasaba abayizi ab’ebisulo emiti gya ssabbuuni etaano buli ttaamu kyokka nga tebamubawa yenna kumukozesa. Oluusi omuyizi awalirizibwa n’okumuwaayo ow’enjawulo gw’assa mu keesi. Waliwo abasaba ssukaali n’obuwunga nga buli muyizi ajja ne kkiro ttaano ku buli kimu. Nsuubira bino birina kuva ku fiizi abayizi ze basasula.\nMinisitule terina buyinza ku bisabibwa bayizi\nPatrick Muinda omwogezi wa minisita w’ebyenjigiriza agamba nti ebintu ebisabibwa amasomero ag’enjawulo bisooka kuteesebwako mu lukiiko olufuzi oba abakulembera essomero.\nMu lukiiko olwo kutuulako abakiise ab’enjawulo okubeera akiikirira abayizi, abasomesa, Gavumenti, bannannyini ssomero era ssinga liba lya kkanisa kubaako omukiise okuva ku kkanisa. Bano be batunuulira ebyetaago ebinaakozesebwa ku ssomero era ne batema empenda ku ngeri gye babifunamu.\nEkitongole ky’ebyenjiriza tekisobola kuyingirira na kugaana masomero kusaba byetaago bye basaba kubanga tetujja kusobola kubibawa.\nEnkizo eri ku masomero ga Bonna Basome. Ekirala ekiyinza okuvaako ab’ebyenjigiriza okuyingira mu nsonga zino kiba nti ssinga ebisabibwa abazadde biba bimenya amateeka.\nWabula abazadde abamu bagamba nti ebintu ebimu ebisabibwa abamasomero bisukka obungi ate ebimu abayizi tebabikozesa.\nEnsibuko y’obubbi mu masomero yeetaaga okuzibikira


Bukedde Online - Amagye gakutte abazzeemu envuba embi\nAmagye gakutte abazzeemu envuba embi\nbagamba'Mwawule ebyobufuzi ku bya Katonda'\nYvonne Chaka Chaka akungudde eddoboozi olu...\nAdded 4th January 2020\nEbitimba bya kokota ebyawerebwa abamu ku bakwate bye baasangiddwa nabyo.\nOLUVANNYUMA lwa Palamenti okuyisa ekiragiro amagye agalwanyisa envuba embi ku nnyanja okugyamuka, nate abavubi abamu bazzeemu okwenyigira mu nvuba embi ekyawalirizza amagye okuddamu okubakwata.\nBano baakwatiddwa n'obutimba bwabwe obutakkirizibwa mu mateeka mu kikwekweto ekyakoleddwa mu ggandaalo lya Ssekukkulu.\nEkikwekweto kino ekyakulembeddwaamu Lt. Kenneth Tashobya ku mwalo gw'e Ddimo, Malembo, Ssonzi, Bbaale ne Mutemante mu disitulikiti y'e Masaka kyalese abavubi mukaaga bakwatiddwa.\nRobert Ssenkubuge omu ku bakwate yategeezezza nti, ekitimba kye yakwatiddwa nakyo yali yakikukulira era bwe yawulira ekiragiro kya Palamenti kwe kukiggyayo era byonna bye baabadde nayo amagye gaabibawambyeko.\nEmbeera eno yaviiriddeko abakulira ekibiina ekigatta abavubi n'abakozesa ennyanja mu ggwanga (AFALU) okukuba olukiiko olwamangu ku mwalo gw'e Ddimo nga lw'etabiddwaamu abasuubuzi n'abavubi mu Kyotera n'e Masaka okusalira embeera eno amagezi.\nMu lukiiko mwe baalabulidde Sipiika wa Palamenti, Rebecca Kadaga okwesonyiwa ensonga z'ennyanja okuggyako ng'amaze okutuuka ku myalo bo abali mu mulimu bamunnyonnyole kye bayitamu.\nRichard Kimera akikulembera e Masaka yategeezezza nti, ebyobufuzi mu nsonga zino bye bivuddeko obuzibu nga basuubira ntiPulezidenti ajja kutendewalirwa agobe amagye olw'akalulu akasembedde bo kye baawakanyizza. Baakolokose ababaka ba Palamenti be balumiriza okwekobaana n'abenyigira mu nvuba embi okubalwanyisa olw'enguzi gye babawa.\nBaasabye wabeewo ekikolebwa kw'abo abaserikale ssekinnoomu abazze balinnyirira eddembe ly'obuntu mu bikwekweto.\nAbavubi n'abakola emirimu gya lejjalejja ku mwalo newankubadde baasiimye UPDF okuzza ebyennyanja mu Nnyanja, baasabye gakendeeze ku kubatulugunya ne basaba ne Gavumenti etereeze emiwendo gy'ebyennyanja egigwa buli kiseera\nPaasita Bugingo ayunguumizza Namboole\nBUKEDDE W'OLWOKUTAANO AFULUMYE NG'ALIMU BINO\nAkawumbi kaabuluzza mu famire


Bukedde Online - Baabano abantu 100 abeetisse omwaka 2017\nOmubaka w'e Mawogola Joseph Ssekabiito ajaguzza...\nBishop Kiganda asabye abantu okwettanira...\nAdded 25th December 2017\nBAABANO bassereebu abalondeddwa okunywa mu bannaabwe akendo omwaka guno. Waliwo abalina bye bakoze n’amawulire ne gaboogerako nnyo kyokka nga tebateereddwa ku lukalala luno wadde ng’abantu baabalonze.\nMu bano mulimu Kabaka, Pulezidenti Museveni awamu ne famire zaabwe. Waliwo bassereebu abaafa kyokka nga be basinze okukola amawulire era be bamu ku baasinze okulondebwa naye ng’ate tekyandibadde kya buvunaanyizibwa kubakubako kalulu era bano bassiddwa mu kiti kyabwe.\nMu bano mulimu: Ivan Ssemwanga, Andrew Felix Kaweesi, Lawrence Mukiibi ne Dans Kumapeesa. Ennonda yabadde etya: Abasasi baatambula okumala ebbanga nga babuuza abantu omu ku omu.\nEkibuuzo kyali kimu, ssereebu ki akusingidde okukola ebirungi oba ebibi omwaka guno? Mu ngeri endala, ani asinze okumusanyusa n’okumunyiiza n’ani oyo asinze okwogerwako omwaka guno.\nEngeri endala ebadde ya kukozesa mikutu gya Vision Group omuli ogwa SMS, emikutu gya Bukedde egiri ku facebook n’enkola endala nnyingi. Wammanga y’ensengeka ya bassereebu abasinze: Wammanga be bamu ku bantu 100 abeetisse bannaabwe mu 2017.\nOMULAMUZI CATHERINE BAMUGEMEREIRWE Ono yasooka kwatiikirira bwe yakola alipoota eyali ewa bakansala ebbeetu okuggya obwesige mu Loodi meeya wa Kampala, Ssaalongo Erias Lukwago ng’agamba nti yali tagiwa kitiibwa. Ku ntandikwa y’omwaka guno, yaweebwa obuvunaanyizibwa okukulira akakiiko okunoonyereza ku mivuyo gy’ettaka mu ggwanga era azze ayanika abantu abeenyigidde mu kubba ettaka omuli n’abanene mu Gavumenti, amaggye, abasuubuzi n’abagagga. Ku bano kuliko: Minisita Muluuli Mukasa, Nabbi Samuel Kakande, omugagga Jonh SSebalamu, omugagga wa Movit ne munnamagye Maj. Oketa. Anunudde ettaka lingi okuva ku baali balitutte mu mankwetu n’aliddiza bannannyini lyo ekintu ekimulabisa ng’omununuzi waabwe. Agobesezza n’abanene bangi omuli ab’ekitongole kya poliisi nga Apollo Kateebe ow’e Jinja, RDC Ian Kyeyune n’abalala.\nBOBI WINE MU April, 2017, yasooka kugugulana ne Buganda Land Board n’abalangira obunnanfuusi olw’okusenda bbiici ye eya One Love Beach e Busaabala. Olutalo lwagenda mu maaso n’atuuka n’okuloopa abamu ku bakungu ba Ssaabasajja wadde teyaddibwamu. Ono y’omu ku bayimbi abanene abaludde ku ntikko y’okuyimba. Yayongera okwatiikirira bwe yalangirira nti agenda kwesimbawo ku kifo ky’omubaka wa Kyaddondo East ekifo ekyali kivuddemu Apollo Kantinti. Kampeyini ze zonna zaali za bbugumu era nga June 29, yawangulira waggulu. Yayongera okufuna amaanyi bwe yeegatta ku babaka banne abavuganya Gavumenti okuwakanya ekiteeso ekiggya ekkomo ku myaka gya Pulezidenti n’atuuka n’okusibwa mu kkomera. Olwo yali ava mu Amerika mu lukung’aana lw’omugagga Bill Gates. Bobi Wine okuva olwo yeefuze amawulire ne yeeyongera obuganzi mu bantu ne mu muziki. Omulamwa gwe guli ku bavubuka era azze awandiika ebiwandiiko ebikunga abavubuka Pulezidenti Museveni n’amwanukula.\nDAVID LUTALO Wadde ng’abayimbi bonna kumpi bavuyizza omwaka guno, David Lutalo ye akyalemeddewo era omwaka guno gumutambulidde bulungi. Mu January 27, yatongoza olutambi lwe olwa ‘‘Onsanuula’’ era ekivvulu kyakwatayo. Azze aleeta ennyimba empya nga ‘Kwasa kwasa, Woloolo ne Ontambuzza mayiro’’ lwe yazzeemu n’omuyimbi wa Niger, Solid Sitar. Ennyimba ennungi zongedde okumutunda mu bategesi b’ebivvulu n’ab’emikolo era guno omwaka ssente azikoze ate nga yeeramula.\nDR. STELLA NNYANZI Ono yali musomesa we Makerere. Yasooka kwatiikirira bwe yeeyambula n’asigala mu kawale k’omunda nga yeekalakaasa olw’okumuyimiriza ku mulimu nga tannyonnyoddwa bulungi abantu ne batuuka n’okulowooza nti mulalu. Yagenda mu maaso n’okwambalira Minisita w’Ebyenjigiriza Janet Museveni olw’okulwawo okutuukiriza ekisuubizo ky’okuwa abawala paadi. Kyokka ekyanyiiza abantu kwe kukozesa ebigambo ebiwemula ng’ayita ku mikutu gya yintanenti okuli facebook ne Twitter. Gye byaggweera nga bamukutte ne bamuggalira mu kkomera e Luzira. Oluvannyuma baamuta n’alyoka akomya okuwemula n’okuvuma abantu.\nSIPIIKA REBECCA KADAGA: N’okutuusa kati abantu bakyamutenda olw’okukubiriza Palamenti eyayisizza ennongoosereza z’okuggya ekkomo ku myaka gya pulezidenti awamu n’okwongezaayo ekisanja okuva ku myaka etaano okudda ku musanvu. Kadaaga ennaku zino abadde ku minzaani olw’ebbango eriggya ekkomo ku myaka gya Pulezidenti ekyayisiddwa ku Lwokusatu wiiki ewedde. Wabula kino abantu abamu baakirabye nga okubalyamu olukwe olw’engeri gy’abadde akubirizaamu entuula zino n’atuuka n’okukkiriza abaserikale ba Pulezidenti okuyingira mu palamenti, okukuba ababaka n’abamu okubasiba.\nIBRAHIM ABIRIGA Ono mubaka wa Munisipaali ye Arua. Yasooka n’akola erinnya olw’ennyambala ye nga yeesala engoye za kyenvu, engatto n’emmotoka. Bino byamuweesa n’ekirabo ky’engatto Pulezidenti Museveni ze yagula mu katale e Wandegeya. Yayongera okukola erinnya bwe yavaayo n’awagira ekiteeso gy’okuggya ekkomo ku myaka gy’omukulembeze. Yagamba nti ssinga ekiteeso kino tekiyita yali ajja kulekulira ekifo kye. Wabula wiiki ewedde baakiyisizza. Ono yayongera okwewuunyisa ensi bwe yayimiriza mmotoka n’akyama okumpi n’ekitebe kya Misitule y’ebyensimbi n’afuuyisa. Ekikolwa kino kyavumirirwa nnyo abantu ne bamutwala mu kkooti ya KCCA kyokka baamutanza emitwalo 4 gyokka.\nDR. OBUKU OKWARE Ono yayatiikirira nnyo bwe yakulemberamu abasawo okwekalakaasa nga bawakanya ekya Gavumenti obutabongeza musaala n’okukolera mu mbeera embi. Yayongera okukola amamulire bwe yagoba baminisita Pulezidenti Museveni be yali asindise okukkaanya nabo era n’alagira abasawo okusigala nga beekalakaasa okutuusa nga Gavumenti ewulidde ensonga yaabwe. Wabula wiiki ewedde waliwo abaamuteeze ne bamukuba.\nBRAYN WHITE Ono amannya ge amatuufu ye Brian Kirumira enzaalwa y’e Mityana. Ono abadde tamanyiddwa mu kisaawe ky’aba ssereebu okutuusa jjo lwe yazze n’ekisawo kya ssente n’atandika okuzigabira abantu n’omulamwa gw’okuyamba abantu okubajja mu bwavu. Abadde yeegulidde erinnya mu kuyamba abantu ng’abawa ssente n’okubagulira ebintu ebikozesebwa mu malwaliro okutuusa gye buvuddeko poliisi y’e Kabalagala bwe yamukutte olw’okukuba muliraanwa we Victor Bitwire amasasi. Bitwire akyali mu ddwaaliro ate Bryan White yatwaliddwa mu kkomera e Nalufeenya.\nBRIG. KASIRYE GGWANGA: Ekikolwa kye yakola okwokya ttulakita e Lubowa ate n’amala n’akkiriza nti ye yagyokezza kyewuunyisa nnyo abantu. Kasirye akyawera nti tajja kusasula nnannyini ttulakita ne bwanaakola atya nga ye yamuyiikiriza n’asaalimbira ku ttaka lye.\nRAPHAEL MAGYEZI: (Omubaka wa Igara West). Yaleeta ekiteeso ky’ennyingo (102b) eky’okugikwatako.\nLAWRENCE MULINDWA: Ono ye nnannyini ssomero lya St. Mary’s SS e Kitende we yazimba St. Mary’s Stadium ng’omuntu. Omwaka guno aba CAF baamuwa olukusa ekisaawe kye okuzannyiramu emipiira egiri ku ddaala lya CAF ekintu ekyayongera okumufuula ow’enjawulo n’omuntu alumirirwa eggwanga lye.\nGEN. KATUMBA WAMALA: Wadde abadde amanyiddwa mu bantu ng’omujaasi atalina nziro yonna, olunaku lwa September 27, 2017 bangi balumujjukirirako ng’ali mu Palamenti. Kino kyava ku ngeri gye yayingira mu lutalo lw’okukkakkanya ababaka nga balwana n’abajaasi abaali beesozze Palamenti era kigambibwa nti ye yakuba omubaka Francis Zaake (Mityana munisipaali) eng’uumi eyamutuusa n’okumutwala mu Amerika okulongoosebwa. Kyokka Katumba Wamala bino yavaayo n’abyegaana.\nGEOSTEADY Y’omu ku bayimbi abazze beeyubula okuva lwe yayingira ekisaawe ky’okuyimba n’oluyimba ‘Ntunuulira’. Omwaka guno yakoze ekivvulu kye yatuuma Geosteady Live ku Imperial Loyale ekyajjuza. Kati y’omu ku batunuuliddwa ng’abayimbi abanene mu ggwanga era yeeramula.\nFAAZA JACINTO KIBUUKA MU 2015, yatabuka ne mukama we Ssaabasumba Dr. Cyprian Kizito Lwanga ow’essaza ekkulu ery’e Kampala. Baali bamuvunaana okweyisa obubi n’okubuulira enjiri eyawukana n’ennono z’eddiini y’Abakatoliki . Kino kyaviirako Kibuuka okuva e Bukalango mu Wakiso nga kigambibwa nti yali asusse okugugulana n’omugenzi JB Mukajanga gwe yali alumiriza okumwogerera amafuukuule eri bakama be. Bwe baamugoba yatandika ekifo ekikye kye yatuuma Mamre e Namugongo gy’asabira. Akyagugulana n’abakulembeze b’eddiini y’Abakatoliki nga bagamba talina kweyita bitiibwa bye yeepaatiikako n’obuyinza obusabira abantu.\nNIXON AGASIRWE Omuserikale ono yabadde akulira ebikwekweto bya poliisi eby’enjawulo [Special Operations Unit] era abadde muganzi nnyo eri Ssenkaggale wa poliisi, Gen. Edward Kale Kayihura . Baamusongamu olunwe ku baali bateeberezebwa okutta Kaweesi oluvannyuma lwe yali muninkini wa Kaweesi Mbabazi okwasa ebyama . Nixon oluvannyuma yakwatibwa ne banne abalala mukaaga ku misango gy’okuwamba abanoonyi b’obubudamu nabazza mu mawanga gye badduka ekintu ekikontana n’amateeka agafuga abanoonyi b’obubudamo era nakati akyawerenemba n’emisango gino mu kkooti y’amagye.\nFRANCIS ZAAKE (MITYANA MUNISIPAALI): Omwaka we gwatandikira ng’abantu batono abamumanyi. Kyokka olutalo olwali mu Palamenti nga September 27, 2017 lwamufuula muganzi mu baagazi ba Togikwatako. Yalwanyisa abajaasi n’aggyayo n’ago mu buto era wadde yakubibwa bubi, naye we yaviiridde mu America okufuna obujjanjabi yayaniriziddwa nga muzira.\nMICHAEL KABAFUNZAKI: Yali minisita omubeezi ow’abakozi. Yakola ekyafaayo bwe yakwatibwa n’asibibwa ku mpingu nga kigambibwa nti yali asabye enguzi. Kyali kirudde okulabika okukwata omuntu omukulu ow’ekiti kye ng’alya enguzi. Gye byaggweera ng’obwaminisita babumusuuzizza era akyawerennemba n’omusango mu kkooti.\nBAMINISITA IDAH NANTABA NE PERSIS NAMUGANZA Idah Nantaba ye minisita omubeezi owa tekinologiya ate Namuganza ye minisita omubeezi w’ebyettaka. Gye buvuddeko bano bombi katono ebifuba bibabugume mu maaso nga Sipiika nga Nantaba alumiriza Namuganza okugenda mu disitulikiti y’e Kayunga gy’akiikirira n’agezaako okugoba abantu ku ttaka era ensonga zaggweera mu kakiiko ka palamenti akakwasisa empisa .\nZARI HASSAN HUSSEIN: Ono ye yali mukyala w’omugenzi Ivan Ssemwanga. Nga tannaba kufa yamusuulawo n’afumbirwa omuyimbi Diamond Platnumz. Kyokka Ssemwanga bwe yafa, yalwanirira nnyo emmaali y’omugenzi ng’agamba nti y’abaana be. Mu kiseera kye kimu abadde mu lutalo ne mmodo eyazinira mu vidiyo ya bba era gwe yazaalamu omwana.\nMALE MABIRIIZI: Ono yawawaabira Ssaabasajja Kabaka olw’ettaka ng’awakanya enkola ya Kyapa mu ngalo nga bwe yalangirirwa Katikkiro Charles Peter Mayiga. Omusango gukyagenda mu maaso mu kkooti.\n21 Flavia Namulindwa: Ono mukozi wa Bukedde TV aweereza pulogulaamu ya ‘Oluyimba lwo ne Full Doz’’. Engeri gyawerezaamu pulogulaamu zino ekwata abantu omubabiro.\n22 Kato Lubwama (Lubaga South): Omwaka agumazeeko ebyobufuzi abitambulizaamu katemba olw’ebigambo byazze afubutuka. Olumu yagugulana ne Muwanga Kivumbi n’amulangira okwambala anda weya eza dabulo kkala. Ababaka baabadde balwanagana n’abajaasi mu Palamenti nga ye ali mu kuzina mazina. Asigadde akyazannya katemba ku siteegi.\n23 Ghetto Kids: Baagenda mu Amerika ne bakola ebyafaayo okuzinira ku siteegi ez’amaanyi n’omuyimbi French Montana omuli n’eya BET Awards eyawa Eddy Kenzo engule ng’ate Kenzo yennyini lwe baamuwa engule teyagirinyako.\n24 George Mutabaazi: Ye ssentebe w’e Lwengo atera okukuba abantu kibooko naddala abamenyi b’amateeka. Wabula gye buvuddeko ebintu byamutabukira bwe baamusika ku nnyonyi ng’atamidde ne bamufulumya. Baddamu ne bamukubira n’e Nateete.\n25 Erias Lukwago: Enkaaba ya wuuwi...woowe nga poliisi emunyiga ebitooliro na kati abantu bagikozesa nga lingi tooni.\n26 Minisita Ronald Kibuule: Yayingiza emmundu mu Palamenti ekyavaako ababaka okukubaganira mu palamenti. Yagugulana n’abatuuze ku nsonga z’ettaka.\n26 Aloysius Bujingo: Ono y’akulira ekkanisa ya House of Prayer Minisitries International. Erinnya lye lyavuga nnyo bwe yakwata bayibuli n’azookya era ebintu bye byaggweera mu kkooti nga bannaddiini abalala bawakanya ekikolwa kino.\n27 SK Mbuga: Yafuna akabenje ku pikipiki ey’omulembe katono emukutule amagulu. Amanyiddwa okutambulira mu mmotoka ez’ebbeeyi.\n28 Emmanuel Lwasa: Nnannyini ekifo kisanyukirwamu ekya Club Tervan e Kyabakuza nga kati ye muninkini wa Desire uzinda.\n29. Moses Magogo: Ye Pulezidenti wa FUFA. Toyinza kwogera ku buwanguzi bwa ttiimu ya Cranes n’omuleka bweru. Ku mulembe gwe, Uganda yaddamu okufuna omukisa okwetaba mu mpaka za Africa e Gabon. Baamwanjudde n’akola n’embaga.\n30. Spice Diana: Omuyimbi ono yakubwa poliisi mu kivvulu kya KCCA. Oluvannyuma yakuba oluyimba n’alutuuma ‘Anti kale’. Abaana ba Wakastaz Band baalugeegenya ne lukwata abantu omubabiro ne yeeyongera.\n31. MC Mariach – Amannya ge amatufu ye Charles Kasozi. ng’ogyeko okwerisa enkuuli mu nsike ya komedi era bangi bamwogerako ng’asinze banne okukola obulungi omwaka guno nga ne ddiru z’ebweru afunye nyingi, omwaka yaagugadde na kwanjulwa mukyala we Lydia Mirembe Bogere omukolo n’okutuusa kati ogukyayogeza abantu b’e Kamuli mu Busoga obwama.\n32 Sheeba Karungi- n’omwaka guno ayongedde okulaga amaanyi mu nsike y’okuyimba ku ludda lw’abakyala olw’ennyimba ze ezicamula abavubuka n’abantu abakulu ate abalala emboozi okusinga bagitambuliza ku nnyambala gy’ayolesa buli lwalinya ku siteegi anti bwatayambala nkunamyo wakiri akagoye nga kamutipye.\n33 Ying. Ronald Balimwezo (Meeya Nakawa Division). Y’omu ku bameeya abasinze okukolerera abantu baabwe era atunze nnyo ekitundu ky’e Nakawa. 34 Eddy Kenzo- Amannya ge amatufu ye Edirisa Musuuza. akikiridde bulungi Uganda mu nsike y’okuyimba ebweru era ng’ogyeko engule eziwerako zaawangudde mu mpaka z’okuyimba ku lukalu lwa Africa ne mu nsi yonna, atalaaze ensi eziwerako wabula asanze okusoomozebwa mu nsonga z’amaka kigambibwa abadde mu kugulaana ne mukyala we Rema Namakula\n35. Ssegirinya Muhammed: Ono Katonda yamuwa eddoboozi n’obwakazannyirizi ebimuyambye okutuukiriza ebigendererwa bye. Ekifo kye akikozesezza bulungi okwetunda mu bantu.\n36. Bebe Cool; Ennyimba ze okuli Katono. Emboozi z’amwala zimutunze nnnyo omwaka guno.\n37 Sheikh Nuhu Muzaata: Yawakanya nnyo enkola y’ekyapa mu ngalo era n’alumba ne Katikkiro Mayiga.\n38 Ssentebe wa Wakiso Matia Bwanika: Y’omu ku basinze okukola obulungi mu bassentebe ba Disitulikiti.\n39 Ssenga Kezia Kulanama: Yakola okwanjula n’embaga nga kigambibwa nti ono yali musajja waakusatu mu bbanga ttono nnyo.\n40 Swengere Famire- Bano beeyubudde mu nsike ya komedi. Basobodde okuva ku Ttivvi abantu kwe babadde babamanyidde ne batandika okukola ebivvulu bya komedi mu bitundu by’eggwanga ebyenjawulo.\n41 Abakola pulogulaamu y’Ekyenkya ku Bukedde TV 1 (Josephat Sseguya, Godfrey Kigobero, Siraje Kizito ne Dorah Namala)\n42 Maama Fiina: Ono bwe yafi irwa bba Maj. Kiggundu eyakubwa amasasi, yakwatagana ne Hajji Kiyimba ow’e Nsangi. Omukwano gwabwe tegwawangaala kyokka mu bwangu ddala yategeeza nga bwafunye Haji Ismail Segujja.\n43 Fred Ssebatta: bw’oyogera ku bayimbi abasinze okufuna mu mwaka guno, Ssebatta y’omu kubano. Omwaka gwamutandikira bubi olw’amabanja agaali gamutuuse mu bulago kyokka ennaku gy’abadde nayo ku mutima, Gen. Salim Saleh yagimunaazizzako bwe yamuwadde obukadde 50 ze yawangudde mu mpaka z’abayimbi bakadongo kamu ezasibwawo okuyiiya oluyimba olusinga wansi w’omulamwa ogw’okutumbula eby’obulimu n’obulunzi mu nteekateeka y’ab’ekitongole kya Operation Wealth Creation.\n44 Jack Pemba- ng’oggyeeko okugulaana ne Brian White, Jack Pemba omu ku bavubuka abeekolede erinnya mu nsike y’okulya obulamu olw’engeri gy’azze amansamu ssente n’okuvulumula ebyuma (mmotoka) eby’ebbeeyi guno omwaka tegumutambulidde bulungi lwa mabanja agabulako akatono okumutwaza mu kkomera e Luzira.\n45 Emanuel Lwasa: Ye nnannyini kifo ekisanyukirwamu ekya Club Tervan e Kyabakuza ayatiikiridde nnyo olw’okupepeya ne Desire Luzinda\n46 Allan Kanyike- amanyiddwa okulya n’okuzina amazina ya yafunayo omubeezi, Jessica kati gwe bapeepeeya naye.\n47 Kazibwe Kapo: Ng’ogyeko oluyimba lwe ‘Emundu ku Ggomboloola’ okufuuka eng’ombo omwaka menti ku nsonga ezitatuukiridde.\n48 Asan Kasingye: Ono ye yasikira Afande Felix Kaweesi ku ky’obwogezi bwa poliisi. Omulimu teyagulwako ne baguwa Emillian Kayima.\n49 Ibrahim Ssemujju Nganda: Munnamawulire ate munnabyabufuzi. Y’omu ku bazze bawa ababaka abawagira okukwata ku nnyingo (102b) obuzibu ate ng’ateesa ku nsonga eziruma abantu.\n50 Joshuo Cheptegei: Yawangulidde Uganda omudaali mu misinde 51. Maj James Nuwagaba: Museveni yamulonda okulwanyisa envuba embi ku nnyanja era ebyennyanja bizzeemu okwala.\n52. Minisita Sarah Opendi: Yeefuula omulwadde n’akwata abasawo mu ddwaaliro ly’e Kiruddu abaali baggya ssente ku balwadde mu bukyamu.\n53. Paasita Robert Kayanja yeenyigidde mu kugatta abagole mu kikungo mpozzi n'ekung'aana z'okusaba kumpi ezimaze omwaka mulamba eza '77 Days of Glory' (DOGS).\n54. Juliana Kanyomozi: Yafulumya oluyimba I’m still here n’akola vidiyo efaanana ey’oluyimba lw’omuyimbi Omumerika Beyonce\n55. Omusuubuzi Agnes Babirye: Azimbye ekizimbe kya Park View mu kaseera katono nga tayimiriddemu.\n56. Omusuubuzi David Mutebi: Alaze amaanyi bw’aguze akeedi 6 mu Kampala.\n57:Bashir Mayiga: Omulimi w’e Masaka asomesa ku nnima y’obutunda.\n58. Rema Namakula: Oluymba lwa Maama lumuzzizza ku maapu\n59. Omubaka Abdu Katuntu akulira akakiiko ka COSASE eyasuuza abakozi ba gavumenti obuwumbi 40 mu bitongole eby’enjawulo.\n60. Omutume Joseph Sserwadda eyaggula olutalo ku basumba abafere ababadde bbazzeemu okumeruka.\n61. Prophet Mbonye eyakombesa abagoberezi ku ngatto ng’abasabira bafune ebyamagero.\n62 Ann Kansiime: Agezezzaako okutunda komedi wa Uganda wano ne mu nsi z’ebweru. Kyokka naye alina ebizibu by’obufumbo oluvannyuma lwa bba okumulekawo.\n63. Dr. Naluyima: Asomesezza nnyo ebyobulimi n’obulunzi mw’asomeserezza n’abaana abato.\n64 Meeya Mohamed Kayanja ow’ekibuga ky’e Ntebe akuumye ekibuga nga kiyonjo.\n65: Minisita Vincent Ssempijja agabye nnyo endokwa z’emmwanyi mu ggwanga okuyamba abantu okweggya mu bwavu.\n66: Omuyimbi Doreen Mutiibwa Ku bunene bwe yayanjudde Michael Kinene\n67. Minisita Nadduli: Y’omu ku baakuyega ennyo ekukyusa akawaayiro ku kkomo ku myaka gya Pulezidenti.\n68 Bart Magunda Katureebe: Yalondebwa ku bwassaabalamuzi bwa Uganda.\n69. Gen Salim Saleh: Omuwabuzi wa pulezidenti eyeefunyiridde okulwanyisa obwavu mu Uganda.\n70. Msgr Magembe: Akunganyizza abantu bangi okusaba e Bukalango.\n71. Dr. Steven Kasiima Olw’ebikwekweto bya Fiika Salaama okulwanyisa obubenje.\n72. RPC Siraje Bakaleke: Alwanyisaizza obumenyi bw’amateeka mu Kampala ng’assaawo ebikwekweto okukwata ababbi. 73 Ssabasumba Kizito Lwanga: Yayogeddwaako olw’okuwabulanga Gavumenti.\n74 Allan Sewanyana (Makindye West) N’okutuusa kati abawakanya okuggya ekkomo ku myaka bakyamutenda olw’obuvumu bwe yakozesezza bwe yabadde agezaako okukwakkula lipooti eyabadde esomwa Jacob Oboth Oboth (ssentebe wa kakiiko ka mateeka).\n75 Mubarak Munyagwa (Kawempe South) Mubara Munyagwa y’omu ku babaka abasinze okukyamula ennyo abantu olwe ngeri gyazze yeewera n’okukakasa nga bwatali wa muzannyo, wadde emirundi mingi bibadde bikoma mu bigambo. Yatiisatiisa nga bwamaze okukajjuza\n76 Ssaalongo Richard Kayiira asoma amawulire ku ttivvi. Acaase nnyo olwa pulogulaamu fayiro ku mmeeza.\n77 BP. Wilberforce Kityo Luwalira Omulabirizi we Namirembe yalondeddwa okwatiikirira mu kubuulira ekigambo kya Mukama.\n78 Ykee Benda y’omu ku bayimbi abapya agazezzako okukola obulungi omwaka guno.\n79 DJ Shiru; Yayatiikiridde mu kutambula emiziki nga kati yagasseeko okuyimba.\n80. Bp. Joseph Ssemwogerere: Ye musumba w’e Kasana Luweero, yalondeddwa olw’enkulaakulana gy’akoze mu ssaza lye n’okuliisa ekigambo kya Katonda.\n81. Norbert Mao: Ye Pulezidenti wa DP eyayatiikiridde olw’engombo ya Togikwatako.\n82 David Mugema- Omwaka guno, akaduukulu ka poliisi kafuuse maka ge ag’okubiri ng’entabwe eva ku luyimba lwe ‘Wumula’ lwe bagamba nti lukkona omukulembeze w’eggwanga era gyebuvuddeko yasindikibwako ne mukomera e Luzira.\n83. Idringi Patrick Salvado: Yafunye obuwagizi bungi olwa komedi gw’azannya.\n84 Patrick Oboi Amuriat: Yawangudde obwa Ssenkaggale bwa FDC n’alemesa Mugisha Muntu eggaati.\n85. Madrat ne Chiko: Baatiikiridde nnyo mu Komedi omwaka guno.\n86 Titie Table: Yayawukana mu butongole ne Katongle ne bsakola embaga ne Deo Sserunjogi.\n87 Julie Mutesasira Okwawukana n’omusumba Mutesaasira n’asalawo okugenda mu Amerika.\n88. Mugisha Muntu yanyiiga n’alangira Besigye obunnanfuusi olw’okuwagira Amuriat eyamuwangula ku bwapulezidenti bwa FDC.\n89 Abraham Luzze amanyiddwa nga Mr. Economy. Yateeka ssente mu Cranes n’emipiira gy’amasaza.\n90. Dr. Besigye: Yadde omwaka guno abadde tavuga nnyo, baamulonze olw’okulwanirira enkyukakyuka mu Gavumenti.\n91 Winnie Kiiza: Akulira oludda oluvuganya Gavumenti mu Palamenti ng’abadde muvumu ng’alina ensonga gy’alwamniriri naddala ku ky’okuggya ekkomo ku myaka gya Pulezidenti.\n92 Simeo Nsubuga; mubaka wa Kassanda South: Y’omu ku baasoooksa okuvbaayo okuggyawo ekkomo ku myaka gya Pulezidenti. Kino kyamutuusa okulumbibwa Kyumakyayesu ku mikolo gya Kabaka e Buweekula Mubende.\n93 Isabirye Joel yamenye likodi bwe yawasizza omukazi owookuna. Yayawukana ne Rebecca Jingo.\n94 Muwanga Kivumbi: omubaka wa Butambula, alabikidde mu kakiiko k’ebyokwerinda akakulibiriza Judith Nabakooba ng’alumba poliisi n’ebitongole by’okwerinda olw’okusibira abantu e Nalufenya.\n95: Emilian Kayima; Yalondebwa okwogerera poliisi mu Kampala n’emiriraano. Yali ava mu ofi isi y’ebyettaka e Kibuli ng’addira Patrick Onyango eyali mu kifo kino. Yayatiikirira nnyo mu biseera eyali omwogezi wa poliisi Andrew Felix Kaweesi mwe yattirwa era yafuba nnyo okunnyonnyola eggwanga wa poliisi weetuuse. Kati yakuziddwa nga ye mwogezi wa poliisi omukulu mu ggwanga ekifo ekibaddemu Asan Kasingye.\n96. Dr Jose Chameleone: Yakoal konsati ya hit after hit ng’ebiseera ebyo abadde bweru nga gy’akubira emiziki.\n97 Winnie Nwagi; Okuvuganya kwe ne Irene Ntale ekyavaako Ntale okwabulira Swangz Avenue.\n98: Odonga Otto: omubaka wa Aruu y’omu ku baabadde abakambwe mu palamenti olw’abaserikale okuwamba essinzizo.\n99 Omutendesi Mike Mutebi owa KCCA yawangungulidde ttiimu ye ebikopo bibiri.\n100. Martin Ojara Mapinduzi: Ssentebe wa disitulikiti y’e Gulu eyanywa akendo mu kukola obulungi mu bassentebe ba disitulikiti. guno, omwezi oguwedde yalinnye ku nnyonyi omulundi gwe ogwasoose ng’agenda okuyimba era ono yabadde ne Haruna Mubiru gwe yagenze naye e South Africa.\nDR. STELLA NNYANZI\nOmugagga Samona alwadde ekigere n’aliyita ettalo: 'Banzita lwa mukazi'


Bakuzizza olunaku lw'abalwadde ba sukaali...\nBaasanzeewo bakozi bokka n’abaserikale ababadde bakuuma ne bayingira munda nga baagala okulaba maneja abawe ssente zaabwe.\nAbaserikale ababadde bakuumawo baabalagidde okufuluma wabweru wabula ng’abantu beeyongera bweyongezi ekyawalirizza omu ku baserikale okukuba essasi mu bbanga abaabadde baze okubanja ne babuna emiwabo.\nAbasuubuzi naddala abakolera mu ppaaka empya, Namirembe Road, Ham Shopping Grounds, Kafumbe Mukasa n’ebitundu bya Kampala ebiriraanyewo bakira buli awulira nti babbiddwa ng’akubira ku banne abantu ne beeyongera okuwera.\nEkisinga okwewuunyisa n’okukwasa ennaku, abantu abaafereddwa tebamanyi nnannyini kkampuni eno bbo babadde bakola gumu gwakuwaayo ssente zizaale amagoba.\nAbamu ku bakozi ba kkampuni eno, essimu zaabwe baaziggyeeko. Baabadde n’amatabi mu bitundu by’eggwanga eby’enjawuloi okuli Freedom City e Namasuba, Mukono, Jinja n’awalala nga nago gaggaddwa.\nShafik Kyeyune omu ku babbiddwa yagambye nti, babadde babasuubiza amagoba ga bitundu 30 ku buli 100 singa oteekayo ssente eziri wakati wa 100,000/- ne 2,000,000/- ate okuva ku 2,000,000/- okutuuka ku 100,000,000/- babadde babawa amagoba ga bitundu 40 ku buli 100. Kyeyune baamubbye 1,000,000/- ng’abadde waakufuna 1,300,000/-.\nNelson Tusaasiirwe baamubbye obukadde 42 n’endala 1,300,000/- ate Hillary Mugenyi baamubbye obukadde busatu.


Omukazi alumirizza Offiisa wa Poliisi okwagala okumukaka omukwano - Watchdog Uganda\nOMUKAZI atasiba zikweya ku mwalo gwe kimmi ku kizinga kye Koome avuddeyo n’alumiriza Offiisa wa Poliisi okwagala okumukaka omukwano bwe yali atutte ensonga ze ku poliisi esangibwa ku mwalo guno.\nHanifah Nasuuna era nga yakola nga amyuka Ssentebe w’omwalo guno yeyatottoledde sentebbe wa disitulikiti ye Mukono Andrew Senyonga n’omubaka wa Palamenti ow’ekitundu kino Johnson Muyanja Senyonga ababadde babakyaliddeko ku lw’okusatu,ennaku omuselikale wa poliisi ono Muhairwe Peter alina amayinja 3 gy’amuyisizaamu, nga n’olumu yayagala okumutuusaako ogw’obuliisa maanyi.\nNasuuna agamba nti olunaku olumu yayitibwa ku poliisi abeeko ensonga zaddamu oluvanyuma lw’okuba nti waaliwo mukyala munne amauvunaana, nti naye olwali okutuuka ku Poliisi omuselikale ono n’atandika okuva ku ky’amuyisizza nagattako okumukwatirira mu ngeri y’okumutyoboola.\n“Omuselikale oyo yatandika okumpeweeta era ne mubuuza lwaki akola ekyo kyokka yankambuwalira era n’ankuba n’oluyi mu matu n’engwa wansi kyokka teyakoma okwo era n’ayagala anekakatikeko olw’empaka okutuusa bwe nakuba enduulu abantu ne bajja okunzirukirira, yajjayo akakebe ka ttiya gaasi n’anfuuyira mu maaso era n’ayiita baselikale banne bansitula okuntwala mu kasenge mwe basibira abasibe.\nWano nakandanga kwerwanako nga nkaaba bwe ndaajanira batuuze banange nti omusajja abadde ayagala kunkwata, wabula nga bulu lwe mpoggana nga ayongera okufuuyira omukka ogubalagala munda mu kasenge mwe nali.” Nasuuna bwe yategezezza.\nYayongeddeko nti Oluvanyuma Offiisa ono yamuggulako omusango gw’okumukuba saako n’okuyuza ebyambalo bye ebya Poliisi nga kw’otadde n’okwagala okumusikako emmundu era amangu ago yafuna elyato mwe bamutwalira mu kkomera ekkulu elisangibwa ku kyalo Lwazi ku kizinga kye koome gye yamala ennaku 7, oluvanyuma gye yeyimirirwa ku kakalu ka kooti nga kati alina okuddayo nga 25 omwezi guno.\nOmubaka Muyanja ne Ssentebe Ssenyonga nga balambula ekizinga.\nYe ASP.Peter Muhairwe mu kwewozaako yegaanyi byonna eby’amwogeddwako, nagamba nti ensonga enkulu be bantu abali ku bizinga abasing baba bazzi ba misango abatayagala Poliisi.\nYe Omubaka wa Maserengeta ga Mukono Johnso muyanja Ssenyonga yagambye nti bagenda kutwala ensonga eno nga nkulu nnyo, era bagenda kutukirira abakulu mu poliisi be kikwatako Offiisa ono balabe nga aggibwa ku Kizinga kino.\nPreviousSmallholder farmers decry mobile money tax\nNextDP wants government to sensitize Bududa people\nStella Nyanzi held at Jinja Road police after briefly being checked into Butabika mental hospital


Danyeri Asuulibwa mu Kinnya ky’Empologoma | Ekitabo ky’Abaana\nKabaka omulala eyafuga Babulooni yali Daliyo Omumeedi. Daliyo yakiraba nti Danyeri yali musajja wa njawulo. Bwe kityo Daliyo yawa Danyeri obuyinza okukulira abakungu bonna ab’omu Babulooni. Abakungu abo baakwatirwa Danyeri obuggya era ne baagala okumutta. Olw’okuba baali bamanyi nti Danyeri asaba Yakuwa emirundi esatu buli lunaku, abakungu abo baagamba Daliyo nti: Ai Kabaka, wateekebwewo etteeka eriragira abantu bonna obutasaba katonda yenna oba muntu yenna okuggyako ggwe. Oyo yenna anaajeemera etteeka eryo alina okusuulibwa mu kinnya omuli empologoma.’ Kabaka Daliyo yasanyukira ekiteeso ekyo era n’ayisa etteeka eryo.\nAmangu ddala nga Danyeri awulidde nti etteeka eryo lyali liyisiddwa, yagenda mu nnyumba ye, n’afukamira okumpi n’eddirisa eryali eriggule, n’asaba Yakuwa. Abakungu abo ab’obuggya baayingira mu nnyumba ye ne bamusanga ng’asaba. Baagenda eri Daliyo ne bamugamba nti: ‘Danyeri akujeemera. Asaba Katonda we emirundi esatu buli lunaku.’ Daliyo yali ayagala nnyo Danyeri era yali tayagala kumutta. Olunaku olwo lwonna yalumala ng’anoonya engeri gy’ayinza okuwonyaamu Danyeri. Kyokka tewali muntu n’omu, nga mw’otwalidde ne kabaka, eyali asobola okukyusa etteeka eryo. Daliyo yalina okulagira abasajja okusuula Danyeri mu kinnya omwali empologoma enkambwe.\nEkiro kyonna Daliyo yali mweraliikirivu era otulo twamubula. Ku makya ennyo Kabaka yagenda mangu ku kinnya ekyalimu empologoma n’akoowoola nti: ‘Danyeri, Katonda wo yasobodde okukuwonya?’\nDanyeri yayanukula Kabaka Daliyo n’agamba nti: ‘Malayika wa Yakuwa yazibye emimwa gy’empologoma era tezinkozeeko kabi konna.’ Daliyo yasanyuka nnyo, era n’alagira baggye Danyeri mu kinnya. Danyeri yali tatuusiddwako kabi konna. Kabaka yalagira nti abasajja abaali bavunaanye Danyeri omusango, basuulibwe mu kinnya omwali empologoma. Abasajja abo bwe baasulibwa mu kinnya, empologoma zaabavumbagira ne zibalya bonna.\nDaliyo yayisa ekiragiro n’agamba abantu be nti: ‘Buli muntu alina okutyanga Katonda wa Danyeri, kubanga yawonyezza Danyeri n’ataliibwa mpologoma.’\nOkufaananako Danyeri, naawe osaba Yakuwa buli lunaku?\n“Yakuwa amanyi okununula abo abamwemalirako n’abaggya mu kugezesebwa.”—2 Peetero 2:9\nEbibuuzo: Kiki Danyeri kye yakolanga emirundi esatu buli lunaku? Yakuwa yawonya atya Danyeri?


2 Ebyomumirembe Eky’Okubiri 10 | Bayibuli ey'Oku Mukutu Gwaffe Ogwa Intaneeti | New World Translation\n2 Ebyomumirembe Eky’Okubiri 10:1-19\nAbayisirayiri bajeemera Lekobowaamu (1-19)\n10 Awo Lekobowaamu n’agenda e Sekemu,+ kubanga eyo Abayisirayiri bonna gye baali bagenze okumufuula kabaka.+ 2 Yerobowaamu+ mutabani wa Nebati olwakiwulira (yali akyali mu Misiri kubanga yali adduse Kabaka Sulemaani),+ n’akomawo okuva e Misiri. 3 Awo ne bamutumya, era Yerobowaamu ne Isirayiri yonna ne bajja eri Lekobowaamu ne bamugamba nti: 4 “Kitaawo yafuula ekikoligo kyaffe okuba ekizito,+ naye singa ggwe otuwewulira ku mirimu gya kitaawo emizibu ne ku kikoligo ekizito* kye yatuteekako, tujja kukuweerezanga.” 5 N’abagamba nti: “Mukomeewo gye ndi oluvannyuma lw’ennaku ssatu.” Abantu ne bagenda.+ 6 Awo Kabaka Lekobowaamu ne yeebuuza ku basajja abakadde abaaweerezanga kitaawe Sulemaani ng’akyali mulamu, n’abagamba nti: “Mumpa magezi ki? Abantu bano mbaddemu ki?” 7 Ne bamuddamu nti: “Bw’onooba ow’ekisa eri abantu abo n’obasanyusa era n’obaddamu ng’obagamba ebigambo ebirungi, banaabanga baweereza bo bulijjo.” 8 Kyokka n’aleka amagezi abasajja abakadde ge baamuwa ne yeebuuza ku bavubuka abaakula naye, abaali abaweereza be mu kiseera ekyo,+ 9 n’ababuuza nti: “Mumpa magezi ki? Tuddemu tutya abantu bano abaŋŋambye nti, ‘Wewula ku kikoligo kitaawo kye yatuteekako’?” 10 Abavubuka abaakula naye ne bamuddamu nti: “Abantu abo abaakugambye nti, ‘Kitaawo yafuula ekikoligo kyaffe okuba ekizito, naye ggwe kituwewulireko,’ bagambe nti, ‘Akagalo kange aka nnasswi kajja kuba kanene okusinga ekiwato kya kitange. 11 Kitange yabateekako ekikoligo ekizito, naye nze nja kukyongerako. Kitange yabakubisanga mbooko eza bulijjo naye nze nja kubakubisa embooko eziriko obufumita.’” 12 Awo Yerobowaamu n’abantu bonna ne bakomawo eri Lekobowaamu ku lunaku olw’okusatu nga kabaka bwe yali abagambye nti: “Mukomeewo gye ndi ku lunaku olw’okusatu.”+ 13 Naye kabaka n’abaddamu n’obukambwe. Bw’atyo Kabaka Lekobowaamu n’aleka amagezi agaamuweebwa abasajja abakadde, 14 n’ayogera nabo ng’akolera ku magezi agaamuweebwa abavubuka, n’agamba nti: “Ekikoligo kyammwe nja kukifuula kizito era nja kukyongerako. Kitange yabakubisanga mbooko eza bulijjo naye nze nja kubakubisa embooko eziriko obufumita.” 15 Bw’atyo kabaka n’atawuliriza bantu, kubanga Katonda ow’amazima+ ye yakireetera okuba bwe kityo, Yakuwa alyoke atuukirize ekigambo kye yagamba Yerobowaamu mutabani wa Nebati ng’ayitira mu Akiya+ Omusiiro. 16 Awo Abayisirayiri bonna bwe baalaba nga kabaka tabawulirizza, ne bamugamba nti: “Tulina mugabo ki mu Dawudi? Tetulina busika mu mutabani wa Yese. Buli muntu agende eri bakatonda be, ggwe Isirayiri! Fa ku nnyumba yo ggwe Dawudi.”+ Awo Abayisirayiri bonna ne baddayo ewaabwe.*+ 17 Naye Lekobowaamu yeeyongera okufuga Abayisirayiri abaabeeranga mu bibuga bya Yuda.+ 18 Awo Kabaka Lekobowaamu n’atuma eri Abayisirayiri Kadolaamu+ eyakuliranga abaakozesebwanga emirimu egy’obuddu, naye Abayisirayiri bonna ne bamukuba amayinja n’afa. Kyokka Kabaka Lekobowaamu yasobola okulinnya eggaali lye n’addukira e Yerusaalemi.+ 19 Bwe batyo Abayisirayiri ne bajeemera ennyumba ya Dawudi n’okutuusa leero.\n^ Oba, “ekinyigiriza.”\n^ Obut., “mu weema zaabwe.”\n2 Ebyomumirembe Eky’Okubiri 10


Bukedde Online - Basse omulaalo ne bamuziika ne banyaga ente\nEnte ezaabadde zibbiddwa nga zikomezeddwaawo. Mu katono ye Nalukwago\nEttemu lino lyakoleddwa mu maka ga Simon Ssekayi omutuuze w’e Kitovu-Nakigala e Kajjansi era omulaalo eyattiddwa ye Onesimas Kamugisha.\nOmusuubuzi yeekubidde enduulu ku poliisi ng’aloopa okubula lw’ente ze n’okubulawo kw’omulaalo we era poliisi n’etandika omuyiggo n’okusuula emisanvu. Ku Lwokubiri lwa wiiki ewedde, poliisi y’e Nsangi yakutte abasajja babiri okwali Isaac Odema ne Kamu Kajo nga baasangiddwa n’ente ezisoba mu 24 n’endiga 4 kyokka nga tebalina biwandiiko bibakkiriza kuzitambuza.\nYabakunyizza buli omu n’alumiriza munne okutta Kamugisha omulambo gwe ne baguziika ku lusozi lw’e Nakigalala e Kajjansi. Baatutte poliisi we baziise omulambo gwa Kamugisha nga gwasangiddwa nga gutemeddwa ebiwundu eby’amaanyi ku mutwe era ne gutwalibwa mu ggwanika ly’eddwaaliro ly’e Mulago.\nEnte Odema ne Kajo ze baabakutte nazo bazisanga baazikubye emiggo nga baakikola okugezaako okuzikaka okutambula wabula nga zaali zikooye era zaali ziwummulidde mu maka g’omutuuze omu e Nsangi eno y’ensonga lwaki poliisi yabeekengera n’ebakwata.\nSarah Nalukwago, mukyala wa Ssekayi yategeezezza nti Kamugisha yakeera kutwala nte ku ttale nga bulijjo bwe yali akola kyokka obudde bwawungeeera okutuuka ku ssaawa 12 ze yali atera okukomerawo ez’olweggulo nga Kamugisha n’ente tebalabikako ne balowooza nti oba alina gy’asoose okugendako.\nYagenda ku poliisi y’e Nsangi n’azuula nga ente bwe zaali zaabwe era abasibe bano ne bakwasibwa poliisi y’e Kajjansi.Omulambo gwa Kamugisha gwajjiddwa mu Ggwanika lye Mulago n’azikibwa e Kitovu-Kajjansi.\nOmumyuka w’omwogezi wa poliisi mu Kampala n’emiriraano Luke Owoyesigyire yategeezezza nti ku ttemu lino bakutte abasajja babiri ababadde bagoba ente nga bakumibwa ku poliisi y’e Kajjansi nga waliwo n’omusajja omulala gwe banoonya agambibwa okudduka nga bwanaakwatibwa waakuvunanibwa omusango gw’obutemu n’obubbi.


Ingrid Turinawe - Wikipedia\nIngrid Kamateneti Turinawe amannyiddwa ennyo nga Ingrid Turinawe yazaalibwa nga 23/11/1973,ye munnabyabufuzi omukyala aweerezanga ssentebe w’ekibiina ky’abakyala kuludda oluvugannya gavumenti mu Uganda mu kibiina kya ’’Forum for Democratic change’’ (FDC). Era aweereza nga ssaabakkunzi mu by’obufuzi mu ggwanga lyonna mu kibiina kya FDC.\nEBIMUKWATAKO N'OKUSOMA KWEEdit\nYazaliibwa Jane Bakesiga ne Stanely Bakwatilenda ( Yafa mu 1982) nga 23/11/1973 ku kyalo Kashojwa , mu ggombolola lye Rugyeyo mu disituliikiti kati emmayidsdwa nga Kannungu nga tebannagikutula ku Rukungiri. Waakunna mu baana bannyina omwenda beyazaala nga kubbo abataano balenzi ate abanna bawala.\nPulayimale yagisomera ku ku Rugyeyo Primary school gyeyava nagenda ku kinyasano Girls High school gyeyamalira amadaala gombi ‘’O’’ Ne ‘’A’’ .oluvannyuma yeegatta ku ttendekero ly’abasomesa erya kabala (National teachers college) gyeyafunira dipulooma mu byenjigiriza. Era yafuna diguli esooka okuva ku Nkumba university eya ‘’public admistration and management’’\nMuluwumula lwe oluwanvu nga amaliriza siniya ey'omukaaga mu 1992, Ingrid yafumbirwa Jackson Turinawe, omusajja omututumufu mu byobusuubuzi mu kabuga k'e Rukungiri . Nga amaliriza dipulooma ye e Kabale , Ingrid yasomesayo omwaka gumu era oluvannyuma neyegatta ku bbaawe mu by'obusuubuzi nga amuyambako okuddukanya ettundiro lye ddagala lyabaawe mu kabuga k'E Rukungiri. Mu 1998, yalondebwa okukiikirira amagombolola ge Buhunga ne Ruhinda ku lukiiko lwe Rukungiri.\nMu 2001, yaddamu n'alondebwa ku lukiiko. Mu 2003, Kanungu yasalibwa ku Rukungiri. Nga wayiseewo omwaka, Ingrid Turinaawe yafuuka omwogezi wa disitulikiti ye Rukungiri oluvannyuma lwe yali omwogezi, George Owakiroru, okusibibwa olwo okuteeberezebwa okukola obutujju. Yaweereza omulimu ogwo paka 2006. Yatandikawo ekibiina kya FDC mu 2005.\nMu 2005, Ingrid yayawukana ne bbaawe ow'emyaka 13 Jackson Turinawe naye teyafuna kwawukana kwa mu mateeka. Yassenga mu Kampala, ekibuga ekikulu mu Uganda. Mu 2006, y'esimbawo ku bw'obukulembeze bw;abakyala mu palamenti e Rukungiri era naddamu okwesimbawo ku kifo kye kimu naye emirundi gyona nga agwa.\nNga 20/04/2012, Ingrid yali avuga e Nansana, akatundu mu Kampala, okubaayo mu kunoonya akalulu,awo poliisi weyamulemesezza era akannyolagano wekatuukirawo,mukaseera ako, omusirikale n'amubaka ebeere kukifuba. Yakubba police mu mbuga z'amateeka n'omuwolerezza wa gavumenti olwo obulumi, okubonabona n'okuswazibwa kw'olukale, ebibalibwamu obukadde 560 obwa Uganda (bubalibwamu dollar 160,000 eza US), ng'omutemwa gw'okusasula obuvunne n'okukosebwa. Gavumenti ya Uganda yamwettondera mu lujjudde ate omusango ne gugwera wabweru w'embuga z'amateeka.\nMu gwookubiri 2017, Ingrid yeesimbawo ku bifo ebimu ku East Afican Legislative Assembly etuula mu Arusha, Tanzania.\nBino bigyidwa ku "https://lg.wikipedia.org/w/index.php?title=Ingrid_Turinawe&oldid=24240"\nLast edited on 9 Gwakubiri 2019, at 13:26\nLuno olupapula lwasemba okukyusibwamu ku 13:26, 9 Gwakubiri 2019.


Bukedde Online - Bakutte Crime Preventer asaba abatuuze ssente\nBakutte Crime Preventer asaba abatuuze ssente\nOmukazi omulala attiddwa mu ntiisa e Ntebe...\nABATUUZE b’e Nansana mu West I Zooni bataayizza omukwanaganya w’aba ‘Crime preventer’ ne bamuggalira mu nju y’omutuuze gwe yabadde atiisatiisa okukwata ssinga tamuwa ssente.\nNsamba (ku ddyo) gwe baakwatidde mu nju ya Musoke ng’abadde atiisatiisa okumukwata.\nWilliam Nsamba omukwanaganya wa ba ‘Crime preventer’ ku poliisi y’e Nansana ye yataayiziddwa abatuuze bwe yabadde agenze mu maka ga Fayizo Musoke gwe yabadde atiisizza okukwata.\nKu Lwokuna Nsamba yakedde mu maka ga Musoke n’amutegeeza nga bw’amunoonyerezaako ku musango gw’okubeera n’emmundu era n’amulagira nti obutamukwata, aggyeko essimu ze zonna azisuule mu kaabuyonjo olwo amuwe ssente amuleke.\nMusoke yakubidde omumyuka wa ssentebe wa LC I, Oliver Musisi eyagenzeeyo.\nKyokka naye Nsamba yamutiisizza n’asalawo okumuyitira poliisi n’emukwata.\nMusoke yannyonnyodde nti wiiki bbiri emabega, poliisi yakwata omu ku bavubuka abaamuguza ebyuma ebikadde (Scrap) kyokka yalabye tayimbulwa, kwe kugenda ku poliisi y’e Wakiso okumuggyayo. Eno bwe yatuuseeyo, baamukutte ne bamuggalira.\nYakubidde owa LC I y’ekitundu gy’abeera, Oliver Musisi eyazze n’amuggyayo ku Lwokusatu. Agattako nti, oluvannyuma waliwo abantu abaamukubidde essimu ne bamugamba nti, owa poliisi SP Hillary amunoonya.\nWabula Hillary bwe yategedde nti Musisi ayingidde mu nsonga za Musoke, yakubidde Musisi n’amutiisatiisa.\nMusoke yategeezezza nti bwe yamala okukwatibwa, Nsamba ne Hillary baagenda ku poliisi y’e Wakiso ne bamweyanjulira ng’abakungu ba poliisi abavudde e Naggulu era ne bamusaba emitwalo 50 okumuyamba ayimbulwe n’abawaako emitwalo 30 ze yasindika ku ssimu ya Nsamba.\nHillary yagenze ku poliisi y’e Nansana n’atabukira Musoke ng’ayagala kumukuba.\nYalabye abaserikale bajja n’adduka. Oluvannyuma Musisi ne Fayizo ensonga baazongeddeyo ku kitebe kya poliisi ekikwasisa empisa ekya PSU e Naggulu.


Bukedde Online - Museveni anaaliyirira Abasiraamu e Bushenyi\nMuseveni anaaliyirira Abasiraamu e Bushenyi\nNtuuka ku ntikko nga sinneegatta\nAbaana ba UPE Gavt. yange ejja kubaliisa -...\nNgâ€™ayogerera mu lukungâ€™ana lwâ€™abantu bonna lwe yakubye e Kabwohe mu disirtulikiti yâ€™e Sheema ku Lwokusatu, Pulezidenti yagambye nti â€œNafunye ebbaluwa okuva mu bakulembeze bâ€™Abasiraamu abattirwa abaabwe nâ€™aba nyagibwako ettaka nâ€™ebibanja mu 1979, era bonna gavumenti egenda kubaluyirir\nNgâ€™ayogerera mu lukungâ€™ana lwâ€™abantu bonna lwe yakubye e Kabwohe mu disirtulikiti yâ€™e Sheema ku Lwokusatu, Pulezidenti yagambye nti â€œNafunye ebbaluwa okuva mu bakulembeze bâ€™Abasiraamu abattirwa abaabwe nâ€™aba nyagibwako ettaka nâ€™ebibanja mu 1979, era bonna gavumenti egenda kubaluyirira.â€\nMw.Museveni we yayogeredde bino ngâ€™abâ€™engâ€™anda zâ€™abattibwa nâ€™abanyagibwako ebyabwe okuva e Kyazanga mu disitulikiti empya eyâ€™e Lwengo, ne mu bitundu ebiorala.\nBamaze ennaku nga bagumbye e Kabwohe nga baagala kumusisinkana. Baabadde baagala okuliyirirwa olwâ€™okuttirwa abaabwe nâ€™okubalirira bye baafiirwa, kyokka nga baagala abaabanyagako ettaka nâ€™ebibanja bibaggyibweko. Pulezidenti kwe kusuubiza GavumentiÂ okubaliyirira.\nÂ Ngâ€™awa obujulizi mu kakiiko kâ€™eddembe lyâ€™obuntu, Pulezidenti yagamba nti okutta Abasiraamu kwakumwamu omuliro ekikonge kya UPC Maj. Edward Rurangaranga, eyakuba olukungâ€™ana nâ€™agamba nti â€œTumaze okutema omuti, kati mmwe mutandike okuggyako amasansoâ€\nMuseveni yeewozaako nti wadde waliwo abaali bamulumiriza nti naye bino yabirimu, nti we byagwirawo yali Kampala, nti era bwe byagwa mu matu gâ€™eyali Pulezidenti, omugenzi Polof.Yusuf Kironde Lule, nâ€™atuuza olukiiko lwa baminisita nâ€™amulagira nga Minisita we omubeezi owâ€™ebyokwerinda agende e Nkore akomye ekittabantu kino.\nMu lukungâ€™aana olulala lwe yakubye e Ibanda, omukazi omuwagizi wa NRMÂ yakubye abakuumi ba Pulezidenti eddolera nâ€™amutuukako nâ€™amugwa mu kifuba. Yamukkirizza nâ€™atuula naye okutuusa lwe yennyudde.\nÂ EgguloÂ Pulezidenti yasiibye akuba nkungâ€™aana e Igara nâ€™e Bushenyi gye yasiimidde baminista Ephraim Kamuntu, Tarsis Kabwegyere ne Richard Nduhura, olwâ€™obutava ku mugendo ne beesimbawo ku lwabwe, nga bamaze okuwangulwa mu kamyufu ka NRM.\nYasuubizza nâ€™okwongeza omuwendo gwâ€™abayizi Gavumenti bâ€™eweerera ku yunivasite e Makerere nâ€™endala ezâ€™obwannannyini okuva ku 4,000 batuuke ku 7,000.\nBatongozza kkooti zâ€™amagombolola\nEnsonga za Kyabazinga zirinnye enkandaggo\nEtterekero ly'amabeere lyongedde essuubi mu baana abazaalibwa nga tebatuuse\nEddwaaliro ly'e Mityana teririna musawo w'abazaalibwa nga tebannatuuka\nReagan JO foundation badduukiridde eddwaliro ly'e Mityana


Bukedde Online - Bannayuganda abasuubulira e Juba balojja bwe bafiiriddwa\nKaliisoliiso wa Gavumenti bamwongedde ekis...\nAbasuubuzi tebakyasobola kutwala byamaguzi n’abo ababadde bakolerayo gabeesibye.\nAbaserikale nga bawaga\nOKULWANAGANA okwazzeemu e South Sudan wiiki ewedde kwakwongera okukosa Uganda mu byenfuna.\nAbatambuza ebyamaguzi n’abasuubuzi bategeezezza Bukedde engeri gye bafiiriziddwaamu ate Gavumenti, ssente z’ebadde eggya e South Sudan zizze zeesala okuva obutabanguko lwe bwaddamu mu 2013.\nWano mu Kisenyi we tusimba tulina mmotoka ezitambuza ebyamaguzi era obutabanguko we bujjidde nga waliwo mmotoka ezimaze okutikka. Mmotoka bannannyinizo baagala ssente n’ebintu ebimu bye tutwala byonooneka.\nOlunaku oluyita nga tetukoze tufiirwa kubanga ekifo we tusimba tusasula 200,000/-. South Sudan ebadde ekwatiridde Uganda mu byensuubulagana ng’abantu bafunayo emirimu, ddereeva avuze mmotoka okugitwalayo asasulwa 200,000/- ate buli lunaku tubadde tusindika mmotoka z’ebyamaguzi wakati wa 2 ne 4.”\nDDEREEVA ALEX MUKASA\n“Mmotoka okugenda e Juba n’okudda kitutwalira ennaku nnya. E Nimule tusasula wakati wa 70,000/- ne 80,000/-. Bwe tutuuka e Nistu waliwo obubbi bungi bw’ogaana okuyimiriza mmotoka basobola okugiwereekereza amasasi. Kati olutalo okubeerayo nfiirwa kubanga buli loole gye ntwala ne nkomawo bansasula 150,000/-.”\nMANEJA MUHAMMED KABOGGOZA\nOno maneja mu Baby Coach ezitwala abantu e Sudan. Gavumenti ngisaba waakiri etukolereyo enteekateeka etuwole ssente tuddemu okutandika obulamu. Abantu bangi tebalina mirimu tubadde tuyiiyiza eyo.\nSSENTE UGANDA Z’EFIIRWA:\nMinisita w’Obusuubuzi n’amakolero, Amelia Kyambadde yasinzidde ku Media Centre ku Lwokubiri n’ategeeza nti Uganda efiiriddwa ddoola okuva South Sudan lwe yaddamu okutabanguka.\nMu 2013 Uganda yali etunda ebintu bya bukadde bwa ddoola 414, oluvannyuma lw’obutabanguko okubalukawo zakka mu 2014, Uganda n’efuna obukadde bwa ddoola 385 ate mu 2015 Uganda yafuna obukadde bwa ddoola 353.\nEggulo embeera yasiibye nzikakkamu e Juba omwogezi wa Riekh Machar n’ategeeza nti basazeewo okuggya amagye mu Juba.\nBobi Wine atalaaze disitulikiti 3 mu lunaku lumu\nBobi Wine alaze by'asookerako\nChelsea esitukidde ku kya Premier League